text:
Diabierna anochi a tuma luga dia uno di Festival un Canto na nos Himno y Bandera, pa loke ta trata categoria 4 pa 6 aña y esnan di 13 pa 17 aña. Un publico grandi a sa di duna respalto na e muchanan riba Plaza Betico Croes, unda cu nan a sa di presenta nan cancionnan dedica na nos Himno y Bandera.
Resultadonan ta como lo siguiente:
Ganado absoluto Pre-Infantil categoria 4-6 aña: Ian Tromp cu e cancion “Contento mi ta”.
2ndo luga: Jaymerson Kelly cu e cancion “Un Arubiano Chikito”.
3er lugar: Qu-Lainey Jansen cu e cancion “Ban Baila cu Ada”.
Un pabien ta bay na e otro participantenan cu tambe a haci un super bon papel cu ta: Kasey, Lysanne, Akyrah, Kitai, Jizienne y Garienne.
Pa loke ta e categoria hubenil 13-17 e resultadonan ta como lo siguiente:
Ganado absoluto: Gismary Linarez cu e cancion “Mi Bandera ta mi Halanan”.
2do lugar: Jetzenia Croes cu e cancion “Stim’e, ta di nos e ta”.
3er lugar: Jaydienne Croes cu e cancion “Den mi sanger”.
Un palabra di pabien tambe ta bay na e otro participantenan di e categoria aki cu ta Nathan, Sendy, Zhaisky, Gianimaris y Jorzinho.
Awe diasabra lo bay tin presentacion di e muchanan pa categoria 7 pa 9 aña y esnan di 10 pa 12 aña. E final lo ta riba diadomingo.
Mientras tanto pa e festival di adulto tin 17 grupo registra cu 41 cantante. E prefinalnan lo ta riba dianan 11 y 12 di maart mientras cu e final lo ta riba 14 di maart.


c: text/html

text:
KRALENDIJK- Alrededor di 7 or di anochi riba djadumingu 10 di yüli sentral di polis a risibí notifikashon tokante un kandela den un mondi situá na Kaya Maranon.
Tabatin algun outo bieu den e mondi ku tambe a pega kandela loke a kousa ku tabatin gasnan ku ta dañiño pa salú di hende den aire.
Segun bosero di KPCN, mesora a kuminsa tuma kontakto ku habitantenan den besindario ku lo por tin molèster di e huma pa nan evakuá pa un ratu. Brantwer ku a akudí na e sitio tin e kandela bou di kòntròl.
Holó
Aunke no tabata tin herido, si tabata tin hopi keho tokante holó fuerte. Tambe tin hende ku tabata mustra riba e echo ku e outonan bieu stashoná den bisendario ta formand un peliger pa e bario.

robotstxt: allowed

filter: keep


text:
Betico Croes
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Gilberto François "Betico" Croes, (n. 25 di januari 1938 na Santa Cruz – f. 26 di november 1986 na Utrecht) tawata un maestro di scol y politico Arubiano, cu a hiba un lucha pa separa Aruba for di Antias Hulandes.[1]
Biografia[editá | editá fuente]
Betico Croes a nace y crece den Santa Cruz, cu semper a keda su base. El ta continua su estudio na academia pedagogico na Hilversum. E tabata e prome yiu di e famia ku a bai studia afo. Despues di a gradua pa hoofdakte na 1959, el a regresa Aruba y traha komo maestro di scol na St. Jozefschool na Santa Cruz.
Na 1967 el a drenta politica y tabata diputado di enseñansa apunta pa Partido di Pueblo Arubano (AVP). Diferencia di vision tocante separacion di Aruba for di Antias Hulandes, e intento fracasa pa bira lider di partido y oposicion contra e poder di famia Eman, a resulta den funda Movimiento Electoral di Pueblo (MEP). Desde 1971 MEP a gana tur eleccion insular bou di lider di partido Betico Croes, kende tabata boga pa status aparte di Aruba, mientras Antias Hulandes y Hulanda tabata contra e idea aki. Durante gobernacion di MEP Croes nunca kier a ocupa un puesto den gobierno, sino tabata fungi como consehero den su propio gobierno. Sinembargo entre 1979 y 1980 ela ocupa e puesto di miembro y presidente di Parlamento di Antias Hulandes.
Croes ta cuminsa organisa diferente manifestacion y tabata biaha hopi afo buscando apoyo pa "status aparte". Dia 24 di april 1978 Croes ta wordo tira door di un polis.
Riba bispo di Status Aparte, Croes a bira victima di un accidente di trafico cu a lage den un coma. E nunca a bin mas na tino y a fayece riba 26 di november 1986 na Hulanda. E ta miho corda como e “Libertador di Aruba”.
Wak tambe[editá | editá fuente]


text:
Joost Meijs appointed as CEO of Queen Beatrix International Airport Aruba
ORANJESTAD - Joost Meijs, CEO of Eindhoven Airport, will start on 1 September 2019 for the Royal Schiphol Group as the CEO of the Queen Beatrix International Airport in Aruba; succeeding James Fazio, who has served as the airport’s CEO since 2014. Mr. Meijs will be responsible for the development of management and the organization, maintaining contacts with external stakeholders, and will oversee the airport’s redevelopment, as it starts a significant 5-year capital investment and construction program with a value of 300 million USD. The Supervisory Board of Eindhoven Airport will be considering its succession plan in the coming period.
On his departure, Meijs will have worked at Eindhoven Airport for 13 years. He started on 1 March 2006 as Director of Commercial Services & PR. After a brief period as Deputy Director, he became General Manager / CEO of the airport on October 1, 2008.
During his career at Eindhoven Airport, the airport has evolved from more than 1 million passengers in 2006 to, forecasted, more than 6.5 million passengers in 2019. The second airport in the Netherlands offers direct connections to more than 80 destinations within and outside Europe.
In terms of infrastructure, the airport had considerably expanded. In 2013, a hotel (owned by Eindhoven Airport) and an extension of the land and air terminal were delivered. An entirely new baggage hall was opened in 2016. As part of the construction of the Eindhoven Airport Boulevard, expected to be completed in 2020, the rebuilt parking garage will be opened in October.
After a period of rapid quantitative growth, the airport announced at the end of 2018 a change of course towards more quality-oriented development. This strategy is aimed at ensuring that Eindhoven Airport makes a significant contribution to a sustainable society in the next ten years that is in line with regional Brainport developments.
Joost Meijs:“I am extremely proud of the collective achievements of the team which ensured the success of Eindhoven Airport. I was very happy to lead this airport where public and private parties come together. Bringing together apparently opposing interests as closely as possible, has greatly inspired me from start to finish. At the same time, I look forward to contribute to new successes of the international airport of Aruba and I am really impressed by all that has been achieved so far by James Fazio and his team.”
Jabine van der Meijs, CFO of Royal Schiphol Group: “Under the leadership of Joost Meijs, Eindhoven Airport grew into a strong and fully-fledged airport - after Schiphol the 2nd airport in the Netherlands - which is of great value both in the region and within the wider Royal Schiphol Group. Joost's broad knowledge and experience will be a valuable addition to the further development of Queen Beatrix International Airport Aruba. We wish him every success in this. "
Queen Beatrix International Airport in Aruba is operated and managed by Aruba Airport Authority N.V. (AAA). AAA has had a successful strategic partnership with Royal Schiphol Group for the past 15 years and its current CEO, Mr. James Fazio, recently announced his personal decision to leave the position as CEO of AAA effective at the end of his current employment agreement; which is August 31st, 2019.
Mr. Fazio has worked for Royal Schiphol Group for the past 22 years, having started in 1997 as part of the team which privatized, developed, and thereafter, operated JFK’s Terminal 4, and has most recently served as Aruba Airport’s CEO for the past 5 years. Prior his time with Schiphol Mr. Fazio was employed for 12 years for the Port Authority of New York and New Jersey, where he served in several supervisory positions in airport operations. During his time in Aruba, among other accomplishments, he has provided the leadership and guidance for the airport’s Gateway 2030 expansion project, and led the organization through the most profitable years in the airport’s history. Mr. Fazio commented on the timing of the decision: “The airport is transitioning from the planning to the construction phase of the Gateway 2030 project, which required the difficult decision as to whether or not to stay another 5 years, and based on personal reasons, I have chosen to resume my career back in New York. Royal Schiphol Group has now identified my successor in the person of Mr. Joost Meijs. This has been a carefully planned transition, which will allow for a 4 to 5 month hand-over, and properly prepare Mr. Meijs for the upcoming construction project and the leadership role of the airport.”
“I want to emphasize that I very much enjoyed my time in Aruba and I feel honored to have been trusted to lead Aruba’s national airport for the past 5 years, and I will continue to be 100% committed to AAA during the my remaining time here; as we still have several important project-related milestones to cross in the coming months.”
AAA thanks Mr. Fazio for his efforts to further develop the growing airport and wishes Mr. Fazio all the best in his next career goals and welcomes Mr. Joost Meijs to the AAA team.
Papiamento
Joost Meijs apunta como CEO di Aeropuerto Internacional Reina Beatrix
ORANJESTAD - Joost Meijs, CEO di Eindhoven Airport, desde 1 di September 2019 lo cuminsa fungi den nomber di Royal Schiphol Group como CEO di Aeropuerto Internacional Reina Beatrix; tumando over di James Fazio, cu desde 2014 tabata e aeropuerto su CEO. Sr. Meijs lo ta responsabel pa e desaroyo di maneho y organisacion, mantencion di contacto cu stakeholdernan externo, y lo guia aeropuerto su proyecto di expansion, mirando cu e ta duna inicio na un programa di inversion di capital y construccion significante di 5 aña cu un balor di 300 miyon dollar. E hunta di supervision di Eindhoven Airport lo ta en busca di e sucesor adecua den e periodo nos dilanti.
Lagando su posicion existente atras, Meijs lo a traha cu Eindhoven Airport pa 13 aña. El a cuminsa riba 1 di Maart 2006 como “Director of Commercial Services & PR”. Despues di un periodo cortico como “Deputy Director”, el a bira “General Manager / CEO” di e aeropuerto riba 1 di Oktober, 2008.
Durante su carera na Eindhoven Airport, e aeropuerto a transforma di un aeropuerto cu ta atende mas di 1 miyon pasahero den 2006 pa un aeropuerto cu ta atende mas di 6.5 miyon pasahero den 2019. E segundo aeropuerto den Hulanda ta ofrece coneccionnan directo pa mas di 80 destinacion den y pafo di Europa.
Den cuadro di infrastructura, e aeropuerto a expande considerablemente. Na 2013, un hotel (perteneciendo na Eindhoven Airport) y un extension di terminal di tereno y aereo a wordo entrega. Un “baggage hall” completamente nobo a wordo habri na 2016. Como parti di e construccion di e Eindhoven Airport Boulevard, cu ta wordo spera cu lo keda completa na anja 2020, e parkeo reconstrui lo habri na Oktober.
Despues di un periodo di crecimento cuantitativo rapido, e aeropuerto a anuncia na final di 2018 un cambio di rumbo pa bai mas den e direccion di desaroyo cualitativo. E strategia aki ta pa yuda sigura cu Eindhoven Airport ta duna un contribucion significante na e sociedad sostenibel den e siguiente 10 añanan cu ta den liña cu desaroyonan regional di Brainport.
Joost Meijs:“Mi ta sumamente orguyoso di e logronan colectivo di e ekipo cu a garantisa e exito di Eindhoven Airport. Mi tabata hopi contento pa guia e aeropuerto unda cu partidonan publico y priva ta encontra otro. Tresiendo interesnan cu ta aparenta contrario mas serca cu ta posibel na otro, a inspira mi desde comienso te final. Na mes momento, mi ta ansioso pa por contribui na e exito di e aeropuerto internacional di Aruba y mi ta hopi impreshona cu tur loke a wordo alcansa te cu aworaki door di James Fazio y su ekipo.”
Jabine van der Meijs, CFO di Royal Schiphol Group: “Bou di e liderasgo di Joost Meijs, Eindhoven Airport a crese den un aeropuerto fuerte – despues di Schiphol birando e segundo aeropuerto den Hulanda – cu tin hopi balor tanto den region como tambe pa Royal Schiphol Group. Joost su conocemento amplio y experiencia lo ta hopi valioso pa sigui desaroya Aeropuerto Internacional Reina Beatrix. Nos ta desee hopi exito cu esaki."
Aeropuerto Internacional Reina Beatrix ta wordo opera y maneha pa Aruba Airport Authority N.V. (AAA). AAA tin un partnership strategico cu Royal Schiphol Group pa 15 aña caba y su CEO actual Sr. James Fazio, recientemente a anuncia su decision personal pa laga e posicion di CEO di AAA atras na final di e acuerdo di empleo actual cu ta termina 31 di Augustus 2019.
Sr. Fazio a traha pa Royal Schiphol Group pa e ultimo 22 añanan, despues cu el a cuminsa na 1997 como parti di e ekipo cu a privatisa, desaroya y despues opera JFK su terminal 4, y mas recientemente tabata CEO di aeropuerto di Aruba pa e ultimo 5 añanan. Prome cu su tempo cu Schiphol Sr. Fazio tabata emplea pa 12 aña pa Port Authority of New York y New Jersey, unda el a traha den varioso posicion di supervision den e area di operacion di aeropuerto. Durante su tempo na Aruba, banda di a alcansa diferente logro, a brinda liderazgo y guia pa e proyecto di expansion Gateway 2030 di aeropuerto. Sr. Fazio a comenta riba e “timing” di su decishon: “Aeropuerto ta transicionando for di e fase di planiamento pa e fase di construccion di e proyecto Gateway 2030, cu a rekeri e decision dificil pa wak si lo keda 5 aña mas of no, y basa riba motibonan personal, mi deseo ta pa ta mas serca di mi famia y amistadnan y continua cu mi carera bek na New York. Royal Schiphol Group a identifica un candidato como mi sucesor, y den e proximo siman mas o menos e CEO nobo lo bishita Aruba y lo wordo introduci na e Accionista, Hunta di Supervision, y staf di AAA.” Esaki ta un transicion plania pa permiti un transicion di 4 pa 5 luna, y pa prepara e siguiente CEO debidamente pa e proyecto di construccion cu ta na caminda y pa asina e por asumi e responsabilidad pa lidera aeropuerto.
“Mi kier enfatisa cu mi a disfruta di mi tempo na Aruba y ta sinti mi honra di a wordo confia pa lidera Aruba su aeropuerto nacional pa e ultimo 5 añanan y mi lo sigui ta 100% comprometi na AAA durante e resto di tempo cu mi tin aki; como cu nos tin varios milestone relata cu e Proyecto pa crusa den e lunanan nos dilanti.”
AAA ta gradici Sr. Fazio pa su esfuersonan pa sigui desaroya e aeropuerto creciente y ta desea Sr. Fazio tur cos bon den su siguiente metanan personal y ta yama bonbini na Sr. Joost Meijs na e ekipo di AAA.


text:
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
WILLEMSTAD – 23 di yüni 2017 – Aktualmente Kòrsou ta figurá riba 2 billboard digital riba Times Square na New York, un área masha popular ku ta keda frekuentá pa aproksimadamente 330.000 hende tur dia. E promoshon di Kòrsou ta keda presentá riba e pantaya grandi di 1,624 pia na “1500 Broadway Spectacular” i riba e “ABC Supersign”. E pantaya gigante di 3,685 pia ta un íkono riba Times Square. Miónes di hende rònt mundu ta familiar ku e pantaya aki, su dimenshon di LED koutivante ta hasié un pantaya ku ta hala hopi atenshon. Ademas e ta konosí dor di promoshon diario durante ABC su popular programa, ‘Good Morning America’.
Tur esaki a bira posibel danki na un kolaborashon úniko entre Ofisina di Turismo di Kòrsou (CTB) i ABC Network. E partnership promoshonal ku e kanal di televishon ta permití míles di hende sera konosí ku Kòrsou riba un plataforma amplio, miéntras tòg ta keda fihá riba e grupo di enfoke.
Ademas di e billboard, tambe tin un kampaña na televishon aktualmente ku ta kore te ku e temporada di zomer na New York, Miami i Chicago durante di programanan ku mayor oudiensia manera, Eyewitness News, Good Morning America, Live with Kelly i tambe algun game shows popular manera Jeopardy, Wheel of Fortune i otronan. Adishonal, Kòrsou lo risibí kobertura riba portalnan digital ABC.com, ABC On Demand Streaming i tambe riba diferente página di e wepsáit di NYC i Chicago.


text:
Minister Dangui Oduber ta elabora riba e Landspakket di cuido!
Manera ta conoci Gobierno di Aruba a firma e Landspakket cu Hulanda. Den e Landspakket aki diferente puntonan di accion a ser accorda entre Aruba y Hulanda. Pa e sector di cuido tambe diferente puntonan di accion a ser acorda.
Den cuadro di transparencia ta mustra pueblo di Aruba riba locual ta trata e acuerdonan y accionnan cu Ministerio di Salubridad Publico mester cumpli cune.
E parti di cuido medico di e Landspakket ta wordo parti den 3 componente:
1) Accionnan pa por maneha y contene e virus Covid-19:
Tur e instrumentonan necesario mester ta na nan lugar pa preveni y contene plamamento di COVID-19 na Aruba. Esakinan ta ensera: mantene e capasidad di e unidad di cuido intensivo (ICU)(inclui e personal adicional di AMI) na Hospitaal, e introduccion di e vigilancia di sintoma (investigacion di e cero prevalencia), mantene e unidad di contact tracing uno intensivo, fortalese e capacida di Salubridad Publico, intensifica e control y amplia capacidad di test na aeropuerto. Desaroya controlnan mas estricto na frontera. Mantene campañanan di conscientisacion, centronan di informacion y contacto (call centers) etc.
Tambe palabracionnan a ser hasi den cuadro di programa di vacunamento manera preparacionan di material y machinnan pa warda e vacunanan na e manera stipula conforme e protocolnan di calidad, sosten den implementacion di e programma di vacunacion. Tambe Aruba por conta ariba asistencia tecnico di Hulanda si esaki ta necesario. Tur esaki a wordo controla, supervisa pa RIVM.
2) E Segundo punto tin como obhetivo pa paisnan den Reino traha mas estrecho cu otro riba tereno di cuido, specialmente intensifica e cooperacion entre hospitalnan den reino. E meta di e cooperacion aki ta pa haci e cuido medico den e islanan mas sostenibel y pa aumenta e eficiencia y e calidad.
Mientrastanto hospitalnan ya caba ta den un etapa mas avansa pa cu e cooperacion aki. Den cuadro di esaki hospitalnan den Reino ya a firma un acuerdo pa realisa e cooperacion aki.
3) Como ultimo punto di accion ta referi na un investigacion andando cual tin como meta pa defini e concepto di “cuido basico” na Aruba. E meta di e investigacion aki ta pa defini e cuido necesario cu e pueblo di Aruba mester por conta ariba dje den relacion cu e cuadro clinico di nos hendenan. E resultado di e investigacion aki lo forma e base ariba cual e cooperation di cuido den reino ,manera stipula den punto dos, lo wordo incorpora y reparti pa yega na eficiencia y efectividad riba e tereno di cuido medico den reino. E investigacion ta andando dese januari 2021 y ta ser ehecuta door di professor J. Hubben (un experto riba terreno di salubridad y cu conocimento extenso di e systema di Salud na Aruba). Mientrastanto Gobierno a institui un comision nacional di cuido. E meta di comision nacional di cuido aki ta pa conhuntamente bini cu proposicionnan pa implementacion di instrumentonan den e systema di cuido medico na Aruba cumpliendo cu palabracionnan cu hulanda y pa discuti reformanan den cuido medico na un manera acceptabel y responsabel manteniendo e calidad di cuido na Aruba y asina yega na un seguro di medico (AZV) sostenibel.


text:
ORANJESTAD – Siman pasa diabierna Prome Minister Evelyn Wever – Croes tabata den Parlamento di Aruba pa trata presupuesto 2023. Na e ocasion Prome Minister a ricibi algun pregunta relaciona cu e tema di Arubahuis cual ta resorta bou di su Ministerio.
Un di e pregunta tabata kico ta e status di e investigacion di Arubahuis. Prome Minister a splica cu actualmente ta den e fase final di e investigacion y alabes wardando riba conseho di kico ta e siguiente pasonan pa tuma. “Na momento cu e investigacion ta afgerond y e consehonan tey di kico ta e pasonan pa tuma, lo pidi presidente di Parlamento pa bin parlamento hunto cu DRH y Central Accountingsdienst pa duna splicacion di exactmente kico a pasa y kico pa haci pa evita cu cosnan asina ta bolbe pasa.” Prome Minister sigura cu ta tratando esaki segun ley ta indica, cu e prioridad maximo cu tin y pa despues presenta esaki na Parlamento.
Un otro pregunta cu Prome Minister a ricibi tocante di Arubahuis ta, cuanto placa a scapa door di ‘merge’ e funcionnan (Minister Plenipotenciario na Den Haag y e funcion di representa Aruba na Union Europeo, ambos carga pa sr. Ady Thijsen). Pa cual Prome Minister a contesta cu ta scapa mas o menos 380 mil florin pa aña. No a kita e placa for di e presupuesto, pa motibo cu lo invertie den profesionalisa Arubahuis, manera cu ta describi den e ‘doelstellingen’ di Arubahuis.
Por ultimo, Prome Minister a contesta e pregunta kico ta haci pa evita cu situacionnan cu ta conduci na investigacion manera na Arubahuis no tuma luga mas. Actualmente tin un Minister encarga cu integridad trahando cu man duro y cu plan strategico pa evita e situacionnan aki ta tuma luga. Sinembargo, e realidad ta cu no por bisa cu e no ta bay pasa mas, pero si e pasa e forma con ta reacciona riba dje ta importante. ‘Ora cu bo hayabo cu un caso di corupcion y bo ta brase, defende y protege manera cu a mira oposicion ta haci, esaki ta hacibo mes of mas corupto.’ Prome Minister a splica sigui splica cu ora a compronde cu tin cosnan cu a sosode na Arubahuis cu mester wordo investiga, mesora a inicia cu e investigacion y ora e ta cla lo bin Parlamento cu e informacion aki. Apart di esaki a tuma diferente otro paso den Arubahuis: tin cambio di personal, a manda personanan di Aruba di Ministerio y di DRH pa mira con e sistema financiero, personal y automatisa ta traha, a introduci cierto maximo pa gastonan asina tin mihor control desde di Aruba (no cu esaki tabata un problema), y a apunta un director interino nobo sra. Glenda Hernandez cu su periodo a pasa, pero a prolonge un poco como cu e ‘werving en selectie’ di director nobo pa Arubahuis ta tardando un poco, Prome Minister a termina bisando.


text:
Aruba
Minister Endy Croes: ππ π¦ππππ COLLEGE EXAMENKLAS π HACI UN πππ¦πππ§π NA MINISTER DI ENSEΓANSA Y DEPORTE Y PREMIER WEVER-CROES ASERCA DI CON PAIS ARUBA TA WORDO GOBERNA
En conexion cu nan les di geschiedenis pa cu nan examen final MAVO
Minister di EnseΓ±ansa y Deporte Endy Croes hunto cu nos Premier Wever-Croes, a ricibi bishita di alumnonan di examenklas di La Salle College. Un total di 36 alumnoB y 3 docente a realisa e bishita aki. Prome alumnonan y docentenan a bishita Parlamento di Aruba na unda cu nan a ricibi informacionnan con Parlamento di Aruba ta funciona, cu ta esnan cu tin tarea pa controla Gobierno y despues e alumnonan a pasa pa Bestuurskantoor na unda cu Premier Wever-Croes y Minister Endy Croes a ricibinan y duna un amplio informacion y splicacion con Aruba ta wordo goberna y aserca di cada funcion. Prome Minister a cuminsa ta elabora un poco riba e trabou di un Minister, responsabilidadnan, Conseho di Minister y e organo mas halto cu ta tuma decision den gobierno. Despues Minister Endy Croes tambe a splica aserca di tur su trabounan como Minister di EnseΓ±ansa y Deporte y cu apesar di tur retonan den enseΓ±ansa cu ta existi, ta trahando pa logra soluciona cada un di e retonan akin a bienestar di nos studiantenan y maestronan.
E grupo di studiante a lansa varios preguntanan hopi interesante specialmente riba e temanan di enseΓ±ansa y deporte. Minister Endy Croes a contesta cada pregunta brindando hopi informacionnan na e alumnonan di La Salle College examen klas. Minister Endy Croes aB a splica e hobennan cu gobierno ta trahando riba mas oportunidad, pa mas estudionan por wordo realisa na Aruba, pero cu Aruba ta keda un Pais chikito. Recientemente durante Bwerk conferentie studie success caribische studentenB trahando cu Corsou y Boneiro, Sint Maarten, St Eutatius y Saba pa mira si hunto por ofrece mas oportunidad na nos hobennan.
Minister Endy Croes y Premier Wever-Croes a gradici La Salle College pa nan bishita na bestuurskantoor y deseanan tur clase di exito cu nan examen final. Y ta sumamente importante pa nos hobennan ta na altura con pais Aruba ta wordo goberna. Minister Endy Croes ta garantisa cu nos tin hobennan potencial cu ta intresa pa drenta despues di nan studio arena politica.


text:
Willemstad- Infekshonan nobo di Covid ta sigui haltu na Kòrsou. Pa djarason 123 hende a tèst positivo, loke a pone e total di kasonan positivo subi te na 633, e sifra mas haltu ku a mira pa algun tempu.
Minister President Gilmer ‘Pik’ Pisas ayera durante un konferensia di prensa a bisa ku ta studiando pa bin ku sierto medida nobo pa frena kontagionan nobo riba e isla. “E ta un bataya konstante entre kuida nos hendenan i kuida nos ekonomia”, asina Pisas a bisa.
Pa mañan, djaweps, lo bai anunsiá kiko e medidanan nobo lo ta enserá. Pisas mes a indiká kaba ku tin hende ta bai òm basta iresponsabel ku e situashon, dor di presentá na fiesta ku hopi hende. Tambe tin indikashon ku tin hende ku a falsifiká papelnan pa por drenta den sierto aktividat.
Kuido
Mientrastantu e nivel di kuido ta bini na peliger den CMC. Pisas a bisa ku gobièrnu di Kòrsou debidamente tin atenshon pa e situashon den kuido. Pisas a bisa ku ta buskando mas hende pa bin yuda duna atenshon médiko nesesario.


text:
Corte
den Prome Instancia a dicidi cu: Tratamiento di casonan penal di awe diahuebs 19
maart; Tratamiento di casonan di trafico
di awe diahuebs 19 maart; Tratamiento di casonan penal di diahuebs 26 maart benidero
y tratamiento di casonan di trafico di diahuebs 26 maart benidero, lo no sigui.
E
decision aki ta den liñea di e maneho di Hof pa bringa e virus di Corona.
Ministerio
Publico ta para tras di e medida aki di Hof y ta informa tur sospechoso y
victima via e comunicado di prensa aki cu tur citacion y invitacion pa e
tratamientonan ariba menciona ta cancela.
Lamentablemente
tabata imposible pa Ministerio Publico informa tur hende personalmente y na tempo.
Si
bo persona a wordo yama como sospechoso of victima pa un of mas di e tratamentonan
ariba menciona, bo persona no mester presenta. E tratamentonan a wordo
anula y bo citacion/invitacion a wordo cancela pa awor.
Ministerio
Publico lo informa bo persona dentro di corto tocante con lo sigui cu bo caso.
Ministerio
Publico ta informa ademas cu e TOM di 25 di maart benidero tampoco lo no sigui.
Si
bo persona a wordo yama como sospechoso of victima pe Tom aki, bo persona no
mester presenta. e Tom a wordo anula y bo
invitacion cancela. Ministerio
Publico lo informa bo persona dentro di corto tocante con lo sigui cu
planeamento di bo caso.
Ministerio
Publico ta conciente cu un ke otro por causa molester p’esnan envolvi, pero ta
conta riba comprension.


text:
Pa un persona e por ta dificil pa laga atras cuminda cu semper a costuma di come henter nan bida. Dus e ta conseha manera e mes a stop cu carni, el a sigui cu galiña un tempo despues el a stop despues psica te ora cu el a stop completamente.
Segun Nadall ta splica nunca e tabata un persona gordo, e ta splica, pero e tabata bebe proteina y algun cosnan den su curpa cu tabata lage sinti ‘bloated’ manera yen. Tambe ta remarca cu proceso a yud’e mentalmente. Dia cu a cuminsa hinca fruta den curpa. Su mente a cambia completo. Mi por enfoca miho, mi por corda miho, mi tin demasiado energia, hopi concetracion y mi mente ta cla”, el expresa,
Sinembargo Nadall ta bisa nos cu awendia hende ta biba den un sistema cu tur cos ta ‘rush’ anto ora un persona ta enfoka riba tur cos rond di nan menos pa nan mes ‘rush pa yega tal ora, haci lihe pa trabou, trafico lihe’ pa e motibo ta come menos saludabel.
Un bida manera e ta bisa ‘hectic’ anto e esey ta stroba hende di realisa kico e ta hinca den su curpa ora di come ‘nunca nos ta pensa esey’ pa motibo cu mentalidad di persona ta hinca otro caminda manera medio social of otro interes di bida.
Aunke Nadall ta compronde cu un bida cu ta ‘plant based’ por ta caro na Aruba pero e ta conseha pa hende purba. “Rond di Aruba tin luga cu hopi fruta anto hende por coy tanten no ta paden cura di hende.” Anto purba di cumpra esnan cu ta menos costoso ‘fruta ta trece cambio den bo bida’. Tambe su cambio den manera di come. E ta remarca cu cada hende tin cu tende locual nan curpa ta bisa.
A puntra Nadall cu awendia tin dokter cu ta bisa cu persona mester di carni den nana curpa. E ta contesta cu pakico mester come carni, si un e curpa di ser humano ta produci vitamin, mineral, amino accid y muchi mas. Un persona mester por sa kico con pa come si, pasobra e ta agrega cu batata y hopi aros, cu no tin nada cu bestia pero ta come den exceso tambe ta haci daño ‘e ta bon pa semper tin un balans’.


text:
Bon Bini na e pagina unda bo por registra pa asisti nos evento nan y workshops disponibel di nos Sindicato. Bo por registra sin ta miembro mes. Registracion ta disponibel pa tur persona interesa.
Yena aki bou tur e informacion necesario pa por registra y warda riba un confirmacion di nos banda.
Danki pa e confiansa.
Registracion
Bon Bini na e pagina unda bo por registra pa asisti nos evento nan y workshops disponibel di nos Sindicato. Bo por registra sin ta miembro mes. Registracion ta disponibel pa tur persona interesa.


text:
Na Chad (Afrika), tempu mi tabata traha einan, mi mester a papia ku algun suidadano di e pais pa loke ta trata un proyekto di ‘riolering’. Mi no sa kon presis e kombersashon a kana yega na e punto ku un hòmber a bira bisami ku Nashonnan Uní, pa kende mi tabata traha, ta bin ku kuenta di derecho di hende muhé, strobando nan kultura. “Un homber mester por pasa su kasánan un wanta di bes en kuando. Ta nos kustumber. Muhé ta inferior, skrituranan religioso mes ta bisa esei i semper nos a hasi’é”.
Opvio ku e persona no ta tene kuenta ku derechinan humano universal. Esaki portá te na momentu ku e mester skucha por ehèmpel un Katóliko – mesun diskriminatorio ku n’e- bisa ku: “katolisismo ta é religion superior na mundu.” Por sierto e hòmber no ta Kristian.
Mi ta kombensí ku tur hende, irespekto rasa, koló, orígen, idioma materno, klase ekonómiko, religion i preferensia seksual, tin e mesun derechinan. Si, tambe basá riba preferensia seksual. Nos no mester ta hende muhé pa ta di akuerdo ku derechi pa hende muhé. Tampoko nos mester ta deskapasitá pa komprondé ku e hendenan aki tin derechi igual. Aki ta trata na ser un hende ku kompashon pa un minoria. Nunka demokrasia por ta un diktatura di e mayoria.
Den e kuadro aki mi ta felisitá Kòrsou ku su su Curaçao gay Pride pa entre otro hala atenshon pa derechi igual. Mi ta kòrda ku hopi satisfakshon kon 5 aña pasá mi tabata tin e honor na hiba un diskurso na e promé aktividat di Curaçao Pride. Bèrdat ku nos isla no ta esun mas malu den e lucha aki. Ta bisá ku nos ta hopi tolerante. Pero nos no por ta kontentu ku solemente ‘toleransha’. Tambe nos mester ta vigilante pa personanan ignorante, manera e Chadiano ariba menshoná, ku awe ta usa beibel pa hustifiká diskriminashon kontra hendenan di e mesun sekso. E mesun beibel ku (t)a keda uzá kontra di derechi di voto universal, hende muhé, hende pretu i na fabor di sklabitut.
Nos mester akseptá otro i hasi muchu mas pa garantisá derechi igual pa tur ku ta biba na Kòrsou. Toleransha so no ta sufisiente. Staten kompleto a akseptá e desishon aki ku a kai durante di e Enkuentro Parlamentario di Reino (IPKO) na 2014.


text:
Ban traha huntu durante BON DOET
Bo ke pone man na obra un dia (òf parti di un dia) pa yuda un fundashon, sosiedat òf instituto di kuido? Ban traha huntu den BON DOET anto dia 10 i 11 di mart di 2023. BON DOET ta forma parti di e akshon di boluntario di mas grandi di Reino. Bo ta siña konosé trabou boluntario i bo ta yuda un organisashon hasi un bon obra. Anto bo por konta ku un bon ambiente tambe!
Kuminsá buska for di komienso di febrüari 2023 un bunita djòp den bo bario, i inskribí.
Buska un djòp
Kiko bo ta gana ku BON DOET?
Ku partisipashon den BON DOET bo isla i bo empresa òf skol ta haña un impulso positivo. Bo ta fortifiká relashonnan lokal i bo ta duna un bon ehèmpel. Esei ta yuda bo imahen. Den bo empresa mes tambe bo por tin bentaha di dje, den forma di trahadó mas motivá, ku bista mas ámplio, ret di relashon nobo i atenshon positivo di medionan di komunikashon sosial ku lo bo haña siendo parti di e publisidat rònt di e evento notabel aki. Pa bo alumnonan esaki por ta un eksperiensha nobo, yudando un organisashon sosial, kisas nan promé partisipashon den trabou boluntario. Ademas di esei e ta un dia inspirativo i agradabel. I di e otro banda tin organisashon sosial ku danki na bo koperashon por realisá meta ku riba nan mes forsa nan lo no por a logra, òf kisas ku mashá difikultat.
Mas informashon »
Partisipá individual òf ku bo amigunan òf bo famia
Komo persona partikular tambe bo por partisipá den BON DOET. Sea ku bo ta bini bo so, ku amigu òf ku henter bo famia, semper tin djòpnan ku boso por hasi. Pensa por ehèmpel riba un limpiesa riba un playa, òf bai yuda un kresh pa dal tur e ko’i hunga nan un bon labá. Tin kos pa tur hende hasi. Rònt Boneiru tin trabou pa hasi i tur kaminda mester di boluntario. Buska un djòp ku ta parse bo bon riba e website i inskribí!
Mas informashon »


text:
SALADA DI BÈRDURA KU “DRÈSSING” DI GUYABA
KANTIDAT: 3 A 4 PORSHON
Kòrta e bèrduranan na blòki chikí:
- Kònkòmber salada
- Awakati
- Wòrtel
- Promentòn kòrá
- Sèldu
- Fruta si ta deseá
- Rucula
- Pipita di Maishi
- òf otro bèrduranan faborito
- (¼) kùp di zeta di oleifi èkstra bírgen
- (2) kuchara di pasta di guyaba sin simia
- (½) telep di siboyo na puiru
- (2) kuchara di binager di apel sidra òf djus di ½ lamunchi
- Opshon: agregá (na smak)
- Salu i peper na smak
Kòrta tur bèrduranan na blòki chikí i pone nan den un kònchi;
Den un kònchi kombiná tur e ingredientenan di e “dressing”.
Agregá poko poko e zeta di oleifi miéntras bo ta meks tur
kos (esaki ta hasi e “dressing” diki);
Sirbi mesora riba bo salada fresku miksto.
Disfruta!
2,656 Bia mirá, 8 Bia mirá awe


text:
Kralendijk – Tin 12 kaso aktivo di Covid-19 na Boneiru awe 13 di ougùstùs 2021. Di e 17 resultadonan di tèst ku a drenta tres a resultá di ta positivo. E personanan ku a tèst positivo ta hende lokal. Tres persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Pa cu esaki DVG hunto cu Bureau Rampenbestrijding a drenta districto di Noord y siguientemente mester a drenta Santa Cruz riba dianan 24, 25 y 26 di october, pa despues bay San Nicolas.
Pero debi na e demanda grandi, DVG tin pa informa cu lamentablemente entrante 25 di october, nos tin cu pospone e vacunacion den bario pa e dianan cu ta sigui, debi cu e vacuna Bivalent ta cabando.
DVG ta den espera di mas vacuna cu lo yega for di Hulanda den e proximo simannan nos dilanti. Manera cu e vacunanan yega nos lo informa comunidad mesora y lo reanuda e skema di vacunacion den e barionan cu a keda falta.
Pa mas informacion:
Like nos Facebook page Directie Volksgezondheid DVG Aruba
Follow nos riba Instagram directie_volksgezondheid_aruba
Subi nos website www.dvg.aw
Yama nos na 2800101/5224200
Mail nos na servicio@dvg.aw


text:
Ricky Martin
Enrique Martín Morales [1] miho conoci como Ricky Martin ta un cantante di Puerto Rico y actor cu a logra prominencia, prome miembro di e banda Menudo, djey na aña 1991 el a bay como solo-artist. Durante su carera el a bende mas cu 60 miyon album mundial.[2] E ta e fundado di Ricky Martín Foundation (den Spaño: Fundación Ricky Martin) un organisacion no-comercial cu t'ey pa yuda esnan den necesidad.
Bida[editá | editá fuente]
El a nace riba 24 di december 1971 na San Juan, Puerto Rico yiu di Nereida Morales, un accountant, Enrique Martín Negroni un psicologo. Su mayornan a divorcia ora e tawatin 2 aña; su tata a bolbe casa. Martin tin dos ruman homber di parti mama, Fernando y Ángel Fernández.E tin dos ruman homber parti tata Eric and Daniel Martín y un ruman muhe parti tata, Vanessa Martín.[3] El a crece den un cas Catolico y e tawata un mucha di altar, cu ta un asistente di clero durante e sirbishi di misa, te el a stop y join e banda Menudo.[4] E tin antecedente Italion y Spaño-Catalan como su paterno bisawelo cu a nace na (Rogliano, Cap Corse, Corsica) y Vilanova i la Geltrú, Catalonia, Spaña.[5][6]
Carera[editá | editá fuente]
Ricky Martin a haya su fama como miembro di banda Latino, Menudo, despues cu na aña 1990 el dicidi di bay solo. Nan ta consider'e un artista grandi den e mundo di Latin pop y ta considera cu el a yuda habri pa otro cantante Latino Americano. Nan a nomin'e un di e Most Beautiful People in the World door e revista People y su revista ruman People en Español den aña 2000 y 2006.
Referencia[editá | editá fuente]
- ↑ ^ Erlewine, Stephen Thomas. "Ricky Martin - Biography". Allmusic. Retrieved 2009-04-08.
- ↑ ^ "Fans shriek as Ricky Martin gets his star". MSNBC. 2007-10-16.
- ↑ Celebritywonder profile
- ↑ He worked on commercials since the age of 7 The Rolling Stone Interview: Ricky Martin
- ↑ http://familytreemaker.genealogy.com/users/m/o/n/Jaime-Montilla/WEBSITE-0001/UHP-0857.html
- ↑ [1] |title=familytreemaker.genealogy; Antonio Francisco Negroni |publisher=Familytreemaker.genealogy.com |date=1996-08-15 |accessdate=2010-02-15}}


text:
Dellanire Maduro, lider di Fraccion di POR, a informa cu siman pasa a ricibi e contesta riba e preguntanan haci na Minister Dangui Oduber tocante maneho di Coronavirus na Aruba.
Por mira cu cada departamento y instancia cu ta relaciona cu e protocolnan pa sigui den caso di emergencia, ta haciendo nan best pa duna e informacion necesario y al caso pa prevencion y proteccion. Tambe por mira cu ta afina nan protocol segun ta haya mas informacion riba con otro paisnan ta adaptando di nan, mirando cu e virus aki ta nobo y ta haci cu segun e ta cana ta adapta e forma di protocolnan.


text:
ORANJESTAD – Hulanda a pone tur Pais di mundo riba codigo orañe, asina Premier Evelyn Wever – Croes a wordo informa door di Secretario di Estado sr. Raymond Knops. Pa prome biaha Hulanda a cambia su punto di salida ora ta pone codigo di color pa un Pais. Anteriormente tabata basa su mes riba e situacion epidemiologico den e Pais, cual den e caso aki no ta asina.
Den e caso aki pa Aruba actualmente no tin motibo epidemiologico pa cambia pa codigo orañe pasobra na Aruba e situacion pa loke ta covid ta bastante bou di control. Sinembargo pa motibo cu aworaki Hulanda ta preocupa pa nan situacion interno, nan tin cu duna un mensahe cla na nan comunidad y pues ta compronde e decision aki, Premier Wever – Croes a enfatisa.
E mensahe ta cu nan no ta recomenda nan ciudadanonan pa biaha. Nan no ta prohibi e biahe, frontera no ta cera, pero si ta haci e codigo orañe. Esaki ta significa cu si un ciudadano Hulandes y/of nos studiantenan na Hulanda dicidi di biaha toch, e ta riba nan propio riesgo. Si algo pasa, Hulanda no ta obliga pa busca esnan cu ta biaha bek y hopi biaha seguronan tampoco ta cubri.
“Ta lamenta cu e codigo orañe a wordo poni pa Aruba tambe sinembargo e ta perfectamente comprendibel. E situacion na Hulanda ta hopi serio y den Corona ora cu tin situacion serio asina, bo tin cu duna un mensahe cla. Pues na Hulanda nan ta pidiendo nan ciudadanonan pa no biaha, no bay cu vakantie y keda cas mas tanto cu ta posibel. Mescos cu Aruba a haci durante cu nos tabatin cifranan halto.
Pa resumi, e fronteranan no ta cera, ta bay tin hende cu ta sigui biaha bin Aruba, esnan cu a cumpra nan ticket caba por bin Aruba. Tene cuenta si cu rekisitonan y condicionnan ora di biaha. Alabes ta recomenda tur cu ta biaha for di Hulanda pa porfabor tuma un seguro di covid pasobra nunca bo sa kico por pasa. Y si bo tin un seguro di biahe di Hulanda, chens ta grandi cu awo cu Hulanda a pone henter mundo riba codigo orañe, cu e seguro di Hulanda no ta cubri cierto cosnan mas.
Mientrastanto nos ta mantene Hulanda den oracion y pensamento, pa nan por sali pronto for di e situacion cu nan ta aden. Pa di e forma aki pronto por mira cu e plamamento di e virus ta stop y cu por bay bek na e normal nobo’, Prome Minister Wever – Croes a termina bisando.


text:
WILLEMSTAD- 4 di mart 2018 – Resientemente un delegashon di Ofisina di Turismo di Kòrsou (CTB) i partnernan den e industria turístiko a bishitá Aruba pa presentá nan evento i produkto durante ‘Curaçao Explosion in Aruba 2018’ (CEA). Durante CEA e delegashon di Kòrsou a presentá tur loke nos isla tin di ofresé durante aña 2018 pa loke ta trata entretenementu. E evento a konta ku primeramente un rueda di prensa siguí pa un marshe di informashon ku a keda bon bishitá. Minister di Desaroyo Ekonómiko, Dr. Steven Martina a hasi apertura di e marshe di informashon.
Diferente partner den sektor di turismo a djòin CTB na CEA i a hasi uso di e oportunidat pa presentá nan pakete- i preisnan atraktivo. E partnernan di Kòrsou tabata: Acoya Curacao Resort, Villas and Spa, Papagayo Curaçao, Hilton Curaçao, Sunscape Curaçao Resort, Spa & Casino, Scuba Lodge Boutique Hotel & Ocean Suites, Pietermaai District Curaçao, Quints Travelers Inn, Renaissance Curaçao Resort & Casino, Fiesta Tours, i Curaçao Industrial and International Trade Development Company N.V. (Curinde). Di Aruba a partisipá: Aruba Airlines, Maduro Travel, i Discovery Travel.
Tambe a hasi uso di e oportunidat pa duna informashon di e diferente evento i festivalnan musikal ku lo bai tuma lugá e aña aki na Kòrsou, entre otro: Curaçao International BlueSeas Festival, Curaçao Ponton Festival, Curaçao International Film Festival Rotterdam, Vierdaagse Curaçao, Curaçao Extreme Drag Fest, Velas Latinoamérica Curaçao i Curaçao North Sea Jazz Festival.
E banda ganadó di Festival di Tumba di Kòrsou 2018 Buleria, a animá tur presente i trese un dushi ambiente durante CEA. Un marshe manera CEA ta ideal pa e konsumidó haña tur informashon ku e mester pa e por plania su biahe pa Kòrsou. Nos hermana isla Aruba semper ta reakshoná positivo pa ku nos eventonan na Kòrsou i p’esei mes e marshe aki a kai na agrado di e bishitantenan. CTB ta gradisí tur e partnernan ku a partisipá na Curaçao Explosion in Aruba 2018. CTB lo sigui ku su esfuersonan pa merkadeá nos isla den e diferente merkadonan importante pa Kòrsou.


text:
Durante e bishita, a topa cu e gerente general di Embassy Suites, Pablo Casal. Embassy Suites ainda ta bou di construction y lo wordo inaugura oficialmente den Januari di 2023. Embassy Suites ta e di dos brand cu mas aña di existencia di Hilton.
Durante e encuentro aki a haya un presentacion di loke cu e hotel ak ta bay ofrece. E hotel ta consisti di 330 camber, di cual tur camber ta suites. Lo tin 134 king suites, 196 double queen suites y tambe lo tin 2 grand suite. Tur e cambernan aki lo tin bunita bista, cu opcion pa lama y tambe Bubali Plas.
Durante e bishita tambe nan a splica cu tur camber cu bende ta inclui desayuno. Nan lo tin un restaurant den e lobby cu ta yama “Brickstone” y tambe band’i pool lo tin un otro grill restaurant cu ta yama “Splash”. Tambe nan a splica cu nan lo ofrece un recepcion di dos ora tur anochi, cu bebida inclui pa tur nan huespednan. Esaki ta parti di nan strategia tambe pa diferencia nan mes for di otro hotelnan na Aruba, y tambe un oportunidad pa socialisa.
Den e segundo fase di e hotel nan lo tin un spa y tambe un casino. Tambe nan a mustra e tunel cu ta conecta e hotel cu Eagle Beach. E hotel lo tin traha un ballroom hopi espacioso y diferente meeting rooms cu por uza pa evento den grupo of of diferente ocasion.
E mandatarionan kier gracidi Embassy Suites by Hilton pa e bishita aki y tambe pa e presentacion di nan futuro calidad y servicio. Ta un inversion di $130 miyon cu lo bay crea entre 150-200 cupo di trabou cual ta hopi importante pa Aruba.
Tambe ta haci yamada na nos hobennan pa registra na DPL pa un trabou na Embassy Suites. E hotel aki ta uno completamente nobo, cu mester di personal. E ta e oportunidad pa bo crece den e mundo hotelero unda cu bo tin un trabou sigura pasobra turismo ta e motor di nos economia.


text:
Posted on August 13, 2018
Y POR LO MENOS 12 PERSONA A PERDE NAN BIDA NA ECUADOR, DESPUES DI UN ACCIDENTE CU UN AUTOBUS CU TAWATA TRANSPORTA FANATICONAN DI E CLUB DI BARCELONA DEN WEEKEND. OTRO 30 A KEDA HERIDA. SEGUN E COMISION DI TRANSITO DI ECUADOR, E ACCIDENTE A PASA RIBA UN CAMINDA PRINCIPAL CU TIN BASTANTE TRAFICO. E […]
Posted on August 13, 2018
MAS CU 300 PERSONA A KEDA HERIDA Y POR LO MENOS 4 TA DEN ESTADO DI GRAVEDAD, NA MOMENTO CU UN PLATAFORMA A COLAPS DURANTE UN FESTIVAL DI MUSICA NA E CIUDAD DI VIGO NA SPANJA, DIADOMINGO ULTIMO DEN ORANAN DI ANOCHI. AUTORIDADNAN A CONFIRMA CU E PLATAFORMA TRAHA DI PALO CU TA PERTENECE NA […]
Posted on January 15, 2018
E cantante principal di e grupo irlandes The Cranberries, repentinamente dialuna ultimo na inglatera. Asina su publicista a laga sa den un comunicado. O’Riordan tawata tin 46 anja, pero no a revela detayenan di su morto. E comunicado ta sigui bisa cu e cantante tawata na london pa un grabacion. The Cranberries a bira famoso […]
Posted on January 9, 2018
Conseho di minister di Aruba a tuma decision pa prohibi importacion di no certifica di koper. Esaki ta nifica cu tur hende cu kier importa koper, mester tin documentonan di origen di certificacion. Si e persona aki no tin esey, si no tin certificado di origen, no por importa esaki. Consecuentemente esnan cu ta horta […]
Posted on January 9, 2018
E apoyo pa pena di morto na Brasil a crece den ultimo decada y ta kibra record. Actualmente, 57% di Brasileño ta faborece castigo di morto, compara cu 47% na 2008, segun un encuesta haci pa e instituto Datafolha. E datonan ta mustra cu e apoyo a aumenta entre a parti di poblacion di menos […]
Posted on January 9, 2018
E noticia di prolongacion di medida di Venezuela pa blokia tur trafico aereo y maritimo diamars mainta, ‘ a cay den masha mal tera cerca nos’, Prome minister di Aruba Evelyn Wever Croes a duna como prome declaracion riba diamars. “Nos tabatin e speranza cu esaki tabata pa 72 ora so” e mandatario a sigui […]
Posted on January 9, 2018
E popular presentador y actriz Oprah Winfrey ta considerando pa lansa su mes pa candidato presidencial di Merca. Despues cu Oprah a ricibi e Premio Cecil B. DeMille den e premionan Golden Globes, a sali varios hashtag riba medionan social cu ta bisa “Oprah for President” cu bay bay viral mesora. Den su discurso cu […]
Posted on January 9, 2018
Diamars atardi Polis y brandweer cu urgencia a presenta na Koeriboeri pa un cuarto di palo na candela. Na yegada bomberonan mucho no por a haci debi cu e candela tabata basta grandi y a logra paga esaki di biaha. Un rato despues e doño di e cas ta presenta, pero durante control di Polis […]
Posted on January 9, 2018
Merca, Israel y awor Francia a habri un investigacion contra e compania Apple, despues cu a revela cu Apple den secreto tawata haci cu e versionnan bieu di Iphone traha cu menos velocidad. Na Francia, desde 2015 ta existi un ley cu ta bisa cu ta ilegal pa intencionalmente reduci e duracion di un producto […]


text:
WILLEMSTAD- 21 di yüli 2022 – Resientemente Hunta di Supervishon di Curaçao Tourism Development Foundation (CTDF)aenkaminá unproseso pa selekshoná un Counterpart Statutair Directeur pa Ofisina di Turismo di Kòrsou (CTB). For di e proseso aki sr. Muryad de Bruin a keda selektá komo e kandidato pa okupá e funshon aki entrante 1 di yüli 2022.
Sr. de Bruin ya ta forma parti di e tim di CTB i te ku resien tabata okupá e funshon di Regional Manager Europe. Durante e fase transitorio, pa sr. de Bruin bin establesé bèk na Kòrsou e lo keda enkargá tambe ku e funshon di Regional Manager Europe te na momento ku selekshoná un kandidato nobo pa okupá e funshon aki.
Sr. de Bruin tin amplio eksperensia den sektor di turismo kual sigur lo ta di benefisio pa su funshon nobo pa asina kontribuí na kresementu di nos industria di turismo.


text:
Un cantidad di 254 pensionado cu ta ricibi un pensioen di SVB Corsou, a registra pa participa den un caso contra SVB. Na 2017 pa medio di un ley, SVB Corsou a dicidi unilateralmente di kita 10 % for di e pensioen. Na mes momento a kita e gratificacion cu den e temponan aki den luna di December nan tabata ricibi. E pensionadonan ta considera e ley discriminatorio.
No tin ningun parlamentario cu por sali na defensa di e pensionado? No por lanta un comision di investigacion parlamentario na Corsou? Un solucion por ta pa declara e puntonan discriminatorio den e ley “no aplicabel”. Esaki ta urgente pasobra aworaki e porta ta hancho habri pa mas recorte. Uno, pasobra SVB no a logra e meta original. Y na di dos luga pasobra den e ley di iniciativa original ta 30% nan tabata kier a corta. Esunnan cu ta biba afo aworaki ta un proyectil facil. (lesa facil pa tira atraco riba dje). No mucho tempo pasa na Hulanda gobierno mester a bai cas despues di un rapport di un comision parlamentario. Nan a yama e rapport “ongekend onrecht”. Esaki dor di un continuo inhusticia despues di varios aña. Cerca nos aki un grupo ta gana nan caso y haya nan derecho y otro grupo di mesun categoria ta keda exclui djis pasobra nan a haci uzo di nan libertad di escogencia di residencia.
Declara e puntonan discriminatorio den e ley no aplicabel ta yuda e pensionado inmensamente y lo ta un fabor grandi. E ta scapa e pensionado di mester cana un caminda largo di bay corte, cu tur gasto envolvi. Pa no papia mes di e tempo cu esaki ta tuma. Varios ta e pensionadonan cu ta teme cu pa ora nan haya nan derecho, ya nan no ta na bida mas. Pa tal motibo lo inclui den e apelacion, cu for di momento cu e caso cuminsa te na momento di veredicto, e pago cu e pensionado mester a ricibi y cu a keda retene for di 2017, dado caso e no ta na bida mas, esaki lo bay sea pa su herederonan of den un fondo di solidaridad cu un destino pa combati pobresa.
Esunnan cu tabata forma parti di e islanan di Antias tambe a haya e recorte y a protesta contra e inhusticia. Dia 21 di maart 2021 Corte Superior a dicidi cu SVB Corsou mester debolbe e recorte di 10 % y e gratificacion di december cu forsa retroactivo for di momento cu a cuminsa kita esaki. Pero den e veredicto esaki a conta solamente pa esunnan cu ta biba na e islanan BES y of St. Maarten. E motibo ta cu e ley a keda traha, cu meta pa economisa den e fondo di SVB y exclui esunnan cu no ta biba na Corsou of Antias di cinco. Pa bin na remarca di e pensioen completo:
1. Bo mester tabata biba na Antias di cinco prome cu 2010
2. Bo mester tabata biba na Antias di 5 riba dia 29 di juli 2016;
3. Bo mester a keda biba riba un di e islanan Boneiro, St. Maarten, Saba of St. Eustatius.
Asina nan kier a exclui algun pensionado for di e fondo pa baha gasto. Pero Corte Superior a mustra SVB riba nan inhusticia. Lamentablemente pa motibo di e manera cu e ley ta hinca den otro esnan cu ta biba na Aruba, Surnam, Canada, Hulanda of cualkier otro parti di mundo a keda exclui. E ley no ta cumpli cu principionan di igualdad. E ta discriminatorio pasobra ta trata hende den forma desigual. Tur a paga e mesun prima y tin e mesun derecho. Si esunnan cu ta biba na Antias di cinco segun hues tin derecho riba e pago completo, igual mester conta pa esunnan cu no ta biba eynan. E ley ta inadecua y contra derechonan humano internacional. Tin un protocol internacional cu ta bisa cu no ta permiti pa discrimina otro. Cualkier hoben di seis aña por afirma esey. Tempo cu e pensionado tabata paga prima a confronta caba varios aumento di prima. Nan a paga esaki. Pa awor corta den loke nan mester haya ta incomprendibel. Ta legalisa discriminacion contra tanto e Hulandes como e stranhero. No tanto contra e nacionalidad di hende sino contra e libertad di residencia.
Den nan conseho na gobierno di Corsou, Sociaal Economische Raad (SER) ta skirbi cu nan no por a conclui cu si e ley pa corta a base di principio di teritorio tabata en contra di e protocol cu ta papia di discriminacion. Pasobra e motivacion di e ley no tabata formula na drechi. Tampoco SER no por a formula un bon idea di e necesidad di e medida pa corta. E loke SVB kier a logra economisa lo a wordo carga dor di un parti chikito di pensionado cu ta esunnan cu no ta residencia na Corsou. Cu e veredicto di hues, e grupo for di cual ta ricibi e recorte a bira mas chikito ainda. Pues cu e ley, SVB sigur no a logra su meta.
Cu e ley ainda na vigor SVB un ora pa otro por bin kita 20, 30% for di e pensionado cu no ta biba na e Antias di cinco di antes. Cu e caso e pensionado kier :
1. Reclama su derecho pa wordo trata husto i igual;
2. Evita cu SVB ta bolbe uza e pensionado como obhetivo facil y bolbe bin kita mas %.
Si, e ta un atraco pasobra e recorte ta un ladronicia den dia cla. Tin un dicho na Spaño ta bisa “los ladrones siempre buscan un objetivo facil”. Segun veredictonan internacional p.e. di Centrale Raad van Beroep di Hulanda, AOV ta cay bou di e termino “propiedad”. Y no por kita propiedad asina sin mas for di hende. Es mas e ley no ta cumpli cu e principio di proporcionalidad. Segun SER e loke SVB a haci no lo a trece mucho cen den lachi. Pa e individuo pensionado a cambio si, e loke a corta ta nifica hopi pe. Pa e por paga su remedinan caro, mantene un nivel di bida aceptabel, no cay den pobresa y ta participe den un seguridad social. E recorte no ta efectivo y SER a conseha gobierno pa no aproba e medida aki. Gobierno no a sigui e conseho aki.
Te na momento cu kier a pidi e pensionado contribui como forma di solidaridad, por a haci esaki pa un periodo por ehempel di dos aña. E recorte no tin un termino fiho y e ta parce di ta definitivo. Di otro banda costo di bida ta sigui subi. Es mas no ta 10 % so SVB a kita. Na mes un momento pais Corsow a introduci impuesto riba e pensioen di manera cu ta mas cu 20% e pensionado a perde. Aruba tambe a pasa momentonan dificil, pero su SVB si no a haci mescos cu esunnan cu ta haya SVB di Aruba y cu ta biba na Corsow. Aruba a respeta e derecho fundamental di libertad di residencia.
Tambe por considera e e hecho aki no democratico. E pensionado ta biba afo y no por duna su desaprobacion cu su voto y duna di conoce cu e ta contra e inhusticia aki.
Ta haci un apelacion na parlamentarionan, gobierno y SVB di Corsou pa mustra grandesa y acepta cu aki a comete un eror y cu ta dispuesto na coregi esaki. Por declara e articulonan di e ley no aplicabel, duna e pensionado loke e tin derecho riba dje como un accion di gracia. Di e manera aki por alivia y evita cu pensionadonan mester cana un caminda largo pa haya nan derecho.


text:
Ta asina lamentabel pa mira con un politico cu tanto voto enves di a yuda su Pais den Parlamento, a...Read more
Ken por a imagina cu ya caba nos lo a cuminsa drenta den e ambiente di campaña politico un aña...Read more
Opinion Publico: Esaki ta un Arubiano fuerte Charleston Kelly trahado Azia Restuarant- Gianni’s group ! Mane boso a wak cu...Read more
Ayera a por a wak un otro articulo mas unda ta persegui contra un piscado. Den e caso aki, un...Read more
Como un empleado preocupa mi ta pidi tur e sindicatonan di sector publico pa por fabor duna contenido na e...Read more
Mi ta un Arubiano bibando na Hulanda pa 11 aña, Ora a yega pa mi bin mi pais bek pa...Read more
For di algun dia caba ora cu e situacion di CoronaVirus rond di mundo a cuminsa na escala mas y...Read more
Opinion Publico: Diaranson mainta por a tuma nota di un grupo di taxista cu a organisa pa manifesta contra Gobierno,...Read more
Un biaha mas por a mira riba social media un denuncia den forma di video, di con un Taxi Pirata...Read more
Diadomingo mainta un ciudadano a raporta riba media social Facebook con tin persona(nan) no tin nan Aruba na pecho y...Read more
Opinion Publico: Parlamento luna pasa a prohibi Benny Sievinger pa biaha pasobra e ta un sospechoso y ta un berguensa...Read more
Un cos ta trece noticia y otro cos ta scupi bo rabia, bo gal y negativismo tur santo dia den...Read more
Con un pueblo por biba trankil si tur dia CAFT ta keda pone Gobierno legtimo cu un pueblo democratico a...Read more
Oposicion y den e caso aki partido AVP specificamente e fecha di 20 di September, 2019 aki lo mester a...Read more
Ex-prome minister di Aruba. Mike Eman a tene un discurso cual el a jama “Discurso Nacional” pero eingelijk e no...Read more
Opinion Publico: E ta un hecho cu e aparato gubernamental ta costa Pais Aruba mas placa cu e ta produci....Read more
Pueblo ta ora cu e pais chikito tin cu lanta para y stop di ta ciego sordo mudo, for di...Read more
Bida mester ta semper den balans. Semper mester tin balans den tur cos cu wordo haci p’asina por sigura un...Read more
Analisis: Hende normal ta spaar pa propositonan necesario y situacionnan di urgencia. Partido AVP a haci net lo contrario. Nan...Read more
Observador: Nos tur ta corda con Mike Eman a grita den Parlamento net prome cu pueblo a rechas’e cu e...Read more


text:
Tres siman despues cu Corte a trata e caso penal contra Aurelio Dirksz, awe mainta tabatin sentencia. Esaki a tuma luga den presencia di cinco miembro di famia di e victima, Natasho Kock.
Hues a cuminsa pa bisa cu e no ta haya haya e prome acusado âmoordâ (asesinato premedita of planea) proba, pero si e di dos acusacion cu ta âdoodslagâ (o sea el a matâe intencionalmente). Fiscal a pidi un castigo di 14 aña.
E Abogado di e acusado a papia cu su cliente no a actua intencional den e caso aki, un ponencia cu Hues a rechasa. El a bisa cu âden e rapport psychiatrico ta para cu e acusado tabata completamente bon na su tino. E tabata sa kico e tabata haciâ.
Rapport di Patologo ta bisa cu el a choca e señora cu hopi forsa y pa un periodo largo. E prueba di esaki ta cu su yiu muhe a trata di kita su man, pero no a logra. Tur e tempo e tabata chocando e señora. Despues e menor a rogue pa laga su mama los y e no a haci esey mesora tampoco. Pues, Hues ta bisa, ta basta rato a pasa mientras cu e tabatin e mannan na garganta di su ex pareha. Tambe ta prueba e plekinan blauw cu a keda na ambos banda di garganta di e victima.
âLoke cu bo a haci ta un delito hopi serio mes. Mi ta tumabo hopi na malo cuesaki a tuma luga den presencia di bo yiunan y bo a laga bo dos yiunan chikito sin nan mama,â Hues a bisa e acusado miranâde straight den su cara.
A base di tur esaki y e hecho tambe cu nunca antes el a wordo condena, a dicidi di castigue na 12 aña di prizon, cu ta dos menos cu loke Fiscal a demanda.
Un parti di e demanda financiero di famia di e victima tambe a keda otorga,
Caso
Tratamento di e caso aki a tuma luga tres siman pasa, unda cu a resalta e forma con e acusado den un atake di jaloezie cu su ex lo a haya un otro amigo, a ponâe cu el a drenta e cas pa reclamâe. Den e momentonan ey el a perde cabes y a cuminsa choca e señora. Esaki a sosode cu su yiu muhe mirando y splicandâe pa laga e mama bay, manera por lesa den e articulo publica anteriormente. Click AKI pa mas.


text:
Avenida Nelson O.Oduber – Diaranson den oranan trempan polis a bay ariba e caminda entre e rotonde di Superfood y Wendy’s Palm Beach.
Tawata den careda di 7’or di mainta cu informacion a drenta cu un auto a bolter poco mas pazuid e rotonde nobo na Palm Beach.
Polis a bay mesora pa e sito, debi cu hendenan pasando a pensa cu esnan den e auto lo ta pega, pero esey no tawata e caso.
Na e sitio por a compronde cu tawata trata di un Hyundai Santa Fe y cu e chauffeur bayendo direccion nort lo a bay desvia aparentemente pa un cacho. Esaki a pone cu e la perde control ariba e vehiculo cu a bay banda, poniendo e kenter.
Ambulance a wordo pidi pa controla e homber y e muhe cu tawata den auto, e muhe lo tawata bayendo su trabou.


text:
KÓDIGO HEL: .PREKOUSHON PA MAL TEMPU I LAMAN BRUTU TA NA VIGOR PA KÒRSOU Pronóstiko di tempu pa Kòrsou i bisindario bálido te djasabra mainta 06:00 o.l., 8 di òktober 2022.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 8 di òktober 2022.
Kompilá: djabièrnè 7 di òktober 2022, 05:00 o.l. (09:00 UTC).
KÓDIGO HEL: .PREKOUSHON PA MAL TEMPU I LAMAN BRUTU TA NA VIGOR PA KÒRSOU
Tempu: Shelu lo ta por lo general hopi nublá ku áwaseru plamá i lokalmente kompañá pa posibel welek i bos.
Temperatura máksimo lo alkansá 29ºC i temperatura mínimo 23ºC.
Solo ta sali 06:25 i ta baha 18:23 o.l.
Bientu: Entre ost i sùitost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte te duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Aserkando fin di siman e situashon di tempu lo sigui favoresé nubianan di áwaseru ku posibel welek i bos krusa den nos área. Esaki ta debí na pasashi di Depreshon Tropikal 13 ku a forma ayera anochi sùit di Aruba. Ademas, awa lo por kai lokalmente fuerte i forsa di bientu lo elevá kousando molèster na e lugá nan kustumbrá riba Kòrsou. Motibu pa kua e boletin nan spesial, tantu pa mal tempu severo, komo laman brutu ta keda na vigor.
Kondishon di laman: Moderá te basta brutu ku altura di olanan entre 1 i 2.5 meter (3 te 8 pia).
Sistemanan tropikal signifikante: Depreshon Tropikal 13 a forma ayera anochi sùit di Aruba i ta antisipá ku lo sigui desaroyá durante di dia den un tormenta tropikal moviendo wèst riba parti sùit di Laman Karibe. Departamento Meteorológiko Kòrsou ta vigilá futuro desaroyo di e sistema tropikal aki minusiosamente.
Fenómeno spesial: Ningun.
Perspektiva te djadumingu mainta: Shelu lo ta parsialmente nublá, de bes en kuando hopi nublá ku lokalmente áwaseru i posibilidat pa welek ku bos.
Meteorólogo: Rombley


text:
ORANJESTAD,Aruba
En conexion cu e toque de queda cu lo ta na vigor desde diasabra 21 di maart 2020 te cu 31 di maart 2020, di 9or di anochi te cu 6or di mainta, Cuerpo Policial ta informa lo siguiente;
E compania cu su trahado mester ta riba caya e momento ey pa bay trabao ( p.e. security , personal trahando na hotel etc) of trahando pa un compania ( p.e. esnan cu ta piki sushi etc) , mester manda un carta na e-mail di , cmo@crisis.aw .
E carta mester ta un letterhead di e compania, mester pone aden e nomber di e trahado y e i.d. E carta mester ta firma pa e doño di trabao of e suplente (waarnemend) of door di e departamento di Recurso Humano. E carta bo tin di mail e na cmo@crisis.aw
Esaki no ta conta pa e first responders y Compania Estatal.
Nos di Cuerpo Polcial kier a haci un apelacion pa e comunidad tene bon na cuenta cu si bo wordo haya riba caya e momento di toque de queda y bo no tin e carta aproba pa cu esaki bo por haya un multa te cu un maximo di afl 10.000,-.
Tambe tur establecimento mester ta sera na e ora stipula di 9or di anochi sino tin un multa te cu afl 1000,-.
Ban uni den e momentonan dificil aki pa asina nos surpasa e dianan pisa nos dilanti.
Keda cas y ban flatten the curve.


text:
ORANJESTAD, Aruba
Partido AVP un biaha mas a yuda su miembronan y Aruba en general cu yenamento di formularionan di Inkomstenbelasting. Robert Candelaria di fraccion di AVP tabata encarga cu e proyecto e aña’ki. Tur persona cu tabatin mester di yudansa pa yena e formularionan di belasting, por a acudi na Cas di Partido AVP.
Candelaria a remarca cu aña pasa a bira otro proyecto satisfactorio mirando cu a surpasa e cifra di hende cu a yuda e aña anterior, ta papiando di riba 700 persona cu a yuda cu nan formularionan. E reaccion tabata asina grandi cu fechanan adicional mester a bin acerca pa asina logra yuda tur esunnan cu a acudi na cas di Partido. Tambe a brinda yudansa pariba di brug na tur cu a haci e peticion aki.
Ta gradici comunidad pa e confiansa un biaha mas deposita den e team di AVP. Un danki grandi na tur e voluntarionan cu a pone nan tempo y conocemento disponibel pa yuda e pueblo. Partido AVP lo sigui traha na bienestar di e pueblo di Aruba.


text:
ORANJESTAD,Aruba
E pandemia di COVID-19 a pone cu como pais, Aruba tin di bay adapta na cierto reglanan di emergencia temporario, pa asina evita lo mas posibel pa e virus aki sigui plama den nos comunidad.
E crisis reinante den cuadro di e Coronavirus a obliga Gobierno di Aruba na tuma diferente decisionan pa proteha un y tur ariba nos isla, poniendo semper e ser humano central. Manera ta conoci, e decision di mas reciente cu a keda tuma ta e asina yama ‘Shelter in place’, cual Prome Minister a anuncia publicamente, y esaki tin tur su obligacion y consecuencianan.
E crisis di Coronavirus a obliga Minister di Transporte, Comunicacion y Sector Primario na introduci un maneho temporal pa botonan local, como tambe pa e proceso di renobacion di permiso pa nabega den awanan di Aruba (vaarvergunning).
Considerando e necesidad pa mantene actividadnan maritimo local, especialmente cerca esnan cu ta depende di piscamento como nan sosten financiero, e Titular di e Carteranan di Transporte, Comunicacion y Sector Primario, sr. Chris Romero, a determina un maneho temporal pa loke ta trata e ‘vaarvergunning’. E maneho nobo y temporal ta apunta cu e periodo di valides di un ‘vaarvergunning’ cu a caduca, of lo caduca den tempo corto, lo keda automaticamente prolonga cu un periodo di 6 luna mas. Esaki ta nifica cu propietarionan di boto por nabega pa 6 luna mas sin cu tin mester di tramita un ‘vaarvergunning’ nobo. Dus, no mester acudi na Directie Scheepvaart pa haci ningun tramite, como cu e ‘vaarvegunning’ actual ta keda cu valides te cu un proximo aviso, sin importa cu e ta caduca.
E maneho nobo y temporal menciona lo por wordo adapta segun e desaroyo di e crisis actual relaciona cu e COVID-19. Segun e circumstancianan reinante mehora, lo introduci cambio si ta necesario.


text:
Diahuebs merdia 1’or Officier a pidi castigo den caso Avestruz:
A pidi 5 aña pa Benny Sevinger y pa 10 aña no por subi lista ni ocupa funccion den gobierno.
Benny : castigo di prison 5 aña, kita loke la sinta, plus, kite pe subi lista, y e no lor ocupa funccion publico pa 10 aña
Lo cuminza caso apart pa kita 900 mil di Benny
Harms: taak straaf 100 uur, 25 mil
Abath : Castigo 6 luna, aftrek loke la sinta 31 dia
Every : Castigo igual loke la sinta mas 160 ora
Leoncita : 3 aña di prison kita loke la sinta 46 dia mas 25 mil
Richardson : castigo di prison, igual na loke la sinta.
Winterdaal : schuldig te verklaren, zonder straf
Sussebeek : (a bira multi miyonario) castigo di prison di 4 aña kita loke la sinta 34 dia, y kita su placa na Orco
Biemans: vrijpraak
Werleman : 2 aña kita loke la sinta, mas 25 mil
Nunes: castiga tambe den Ibis; 2 anja castigo di prison kita loke la sinta mas 25 mil florin
Mansur: a 1.5 miyon dollar; 2 anja castigo di prison mas 25 mil


text:
Hubert Dirksz di Sindicato FTA tabata presente tambe pa asina sostene e trahadornan cu ta miembro.
Algun di e trahadornan di staf di Citgo, despues di hopi intento cu a haci pa papia cu e tres partidonan, no a logra. A sinti cu e direccion aki di trata e trahadornan no ta corecto. Yegando cu ta yegando momento pa firmamento di Citgo pa bandona e isla, e momento a yega cu ta keda responsabilidad pa cu e trahadornan segun ley di traspaso, haya posibilidad pa trato corecto y husto.
Pero e forma con cos ta canando no por, y pesey FTA hunto cu e trahadornan a tuma decision pa pone trabao abao riba Diahuebs mainta.
Diahuebs mainta tambe tabatin reunion di e tres partidonan (Gobierno, RDA, Citgo) hunto cu Mediador di Gobierno. Diabierna atardi lo reuni cu representacion di Gobierno na Utilities pa mira kico ta bay sali afo si acaso tin noticia positivo y trato husto y transparente pa e trahadornan.
Nan ta spera cu e otro Sindicato IOWUA y trahadornan di top staf uni nan mes na e lucha aki, pa asina por para fuerte. Na final ta papia aki di trahadornna di hopi anja di servici, cu ta perdiendo na traabo y no tin perspectiva. E ta imposible. E ansha y stress riba trahadornan ta aisna grandi, cu e no ta bon. Cu hopi placer e trahadornan ta para pafo, cu e confianza cu nan lo sali di bon.
LOKE TRAHADORNAN KIER:
Segun Dirksz di FTA, e ta calma pueblo cu ainda no tin daño pa comunidad, esta cu abastecimento di combustible ta sigui, y no tin peligro pa comunidad ni pa WEB, ni pa Jetfuel na Aeropuerto.
E demanda di FTA ta principalmente pa Citgo no firma e TSTA (Temporary Suspension Transfer Agreement) cu Gobierno, y basa riba esey nan ta spera contesta. Si e contesta no bin, nan lo keda para pafo.
Si acaso situacion no mehora, nan tin pensa di bay protesta dilanti Oficina di Gobierno.
Den un otro articulo den DIARIO, por lesa di loke a pasa despues na reunion di Mediador di Gobierno.


text:
Oranjestad-Traha y laga publica 10 comunicado tur dia no ta ningun arte, sino ta muestra di un ansha di morto di un partido cu ya ta sintiendo e rosea cayente di un pueblo den dolor y desesperacion. Pueblo mes ta testigo con e lider di fraccion di AVP, Baba Herde diariamente ta haci intentonan sobrehumano pa defende y tapa tur e maldadnan di su gobierno treciendo un gran cantidad di mentira y disparate den su comunicadonan.
Sinembargo remarcabel ta cu e persona aki no ta goza di ningun credibilidad den pueblo y den e ultimo 3 eleccionnan esaki a wordo comproba caba den e cantidad di votonan cu el’a ricibi: 139 voto na 2005, 313 voto na 2009 y 298 voto na 2013. Y den e fraccion di e 13 parlamentarionan di AVP mes, Baba ta aparece como e di 4 cu menos cantidad di voto. Pues si den 10 aña di ta activo den politica un persona asina no ta logra haya ni sikiera 300 voto, anto esaki ta bisa mas di su calidad como politico y cu e no tin cu warda ningun dia mas pa tuma honor na su mes y bati retirada for di politica.
Baha deficit y debe nacional
Despues cu ya pa algun siman caba Baba Herde porfin a cuminsa comprende e reforma fiscal di MEP, esta di cambia belasting directo pa indirecto y cu tur hende ta contribui e ora ey den caha di gobierno, awor e kier tilda MEP cu MEP a introduci BBO pa haya mas placa, siendo cu ta for di 1997 caba IMF tabata boga pa gobierno introduci e belasting indirecto aki. Partido AVP den gobierno nunca a mustra curashi pa haci esaki y ta danki na Gabinete Oduber cu na 2007 e BBO a wordo introduci. Enberdad, manera cu Baba mes a declara cu ‘gobierno di MEP a haya mas placa’, pero mester agrega cu hamas e sumanan extra aki a wordo malgasta manera cu partido AVP ta haciendo actualmente. Ora cu Baba ta referi na e añanan 2007 y 2008 di Gabinete Oduber, e mester comprende e cifranan den e tabel adhunto y admiti cu gran parti di e sumanan ricibi na BBO tabata pa baha e deficit di gobierno. Asina nos por mira cu e deficit a ser reduci for di -119.5 miyon florin na 2006 te cu -71.4 miyon na 2007. Y e reduccion di e deficit a continua e aña siguiente, esta na 2008 caminda a registra te hasta un Surplus di 51.4 miyon florin. Consecuentemente nos por mira tambe cu e debenan nacional a baha na 2008, compara cu 2007. Pues locual Baba Herde kier bende pueblo, esta cu gobierno di MEP supuestamente a malgasta e sumanan ricibi di BBO ta un mentira flagrante, ya cu e sumanan aki a wordo aloca pa baha e deficit financiero y nos debenan nacional, algo noble cu AVP por siña di dje.
BBO y reapertura di Valero
Un otro manipulacion den e comunicado di Baba Herde ta cu e introduccion di BBO na 2007 supuestamente a causa e ceramento di e refineria Valero ‘poco tempo despues’. Esaki ta hopi straño, ya cu ta te despues di 6 aña (!), esta na final di 2012 e refineria Valero a cera bao di Gabinete Mike Eman. Hecho ta Baba mester splica pueblo di un bez pa semper, dicon su gobierno di AVP no a debolbe Valero e suma completo di 278 miyon florin di BBO y p’asina laga e refineria keda habri, manera cu awor e kier pretende? Pakico manera poco zamuro e gobierno di AVP a bula riba e sumanan di BBO ricibi di Valero y tambe di placa di Plant N.V. y a malgasta esakinan na nan antoho, lagando solamente rasca di huña atras den caha di gobierno?
8% ta menos cu 3%
Riba e ponencia di Baba Herde cu “MEP a impone BBO, MEP a defende BBO, despues MEP a bisa cu BBO ta un medida”, partido MEP kier ta hopi cla den esaki. E introduccion di BBO di 3% na 2007 bao di gobierno di MEP ta parti di un reforma fiscal cu desde algun decada caba mester a ser implementa na Aruba. Sinembargo ta e gobierno di AVP cu Baba ta defende ciegamente durante campaña a venena mente di pueblo cu e BBO aki ta un medida cu lo wordo elimina for di prome dia cu nan drenta gobierno. Awe Baba kier manipula mente di pueblo bisando cu ta te na 2016 e BBO lo wordo elimina (pues 6 aña despues di nan engaño electoral!), pero e no ta bisa acerca cu nan lo bay introduci un impuesto nobo ABB di 8%! Aparentemente pa Baba un biaha mas 8% ta menos cu 3%. Cu awe e BBO a ser aumenta te cu 3.5%, ta mas cu obvio cu esaki ta un medida cruel riba lomba di pueblo, ya cu e gobierno aki di AVP ta adicto na malgasta tur fondo publico y awe nan tin necesidad di sigui ranca mas placa di pueblo y p’asina nan fiesta por continua.
Finalmente, nos por mira pues cu e buraco cu AVP a coba pa MEP, awe nan mes a cay aden, pero cu un scenario tristo cu nan a lastra henter pueblo Arubano benta den e buraco aki.


text:
INVESTIGACION ARUBAHUIS TA ANDANDO Y MANERA CAD KEDA CLA LO INFORMA PARLAMENTO.
Partido MEP na Marisol Lopez-Tromp:
INVESTIGACION ARUBAHUIS TA ANDANDO Y MANERA CAD KEDA CLA LO INFORMA PARLAMENTO.
Partido MEP a tuma nota cu un biaha mas Parlamentario Marisol Lopez-Tromp no por funciona y sigui haci su trabou mientras cu investigacionnan di Arubahuis no keda cla.
Algo cu ta incomprendibel pasobra ta hopi trabou un parlamentario tin pa Lopez-Tromp ancra su mes na na un meta y tranca su mes un trabounan como sirbidor di pueblo. Mientras tambe cu varios biaha Prome Minister di nos pais a splic’e cu e investigacionnan na Arubahuis ta biniendo cla y enfatisando cu manera e investigacionnan ta cla, Prome Minister mes lo anuncia esaki. Pero un biaha mas Lopez-Tromp ta mustra cu e no tin confiansa den nos profesionalnan di Centrale Accountantsdienst (CAD).
Manera conoci, momento cu Prome Minister a wordo notifica di iregularidadnan na Arubahuis,
e mes, como e minister encarga cu Arubahuis, di biaha a pidi Centrale Accountantsdienst (CAD) pa haci un investigacion. E investigacion aki a cana su caminda y lo ta cla proximamente. Y Prome Minister a enfatisa tambe, cu e mes lo informa Parlamento tambe ora e resultado yega den su man.
Manera den hopi ocacion Lider di MEP a expresa, esun cu a haci malo, sin importa color politico of si e ta conoci of famia, e mester sinta riba su blaar. Esaki ta e posicion di Partido MEP tambe cu ta kere semper den integridad. Y si den Arubahuis cosnan a bay malo, e personanan responsabel lo wordo teni responsabel tambe. Mientras tanto, Partido MEP ta conseha Parlamentario Lopez-Tromp, “tin tiki pasenshi, confia profesionalnan di CAD cu nan trabou, dal un cop’i kofi of un te di kukwisa pa baha bo ansha y sigui cu bo otro trabounan trankil. Manera investigacion ta cla, bo lo wordo informa debidamente”.


text:
Prome Minister Evelyn Wever-Croes: PROME MINISTER A BISHITA KADASTER: Un departamento importante den e proceso di desaroyo economico
Prome Minister Evelyn Wever-Croes:
PROME MINISTER A BISHITA KADASTER:
Un departamento importante den e proceso di desaroyo economico
Manera por a tuma nota recientemente Prome Minister Evelyn Wever-Croes a tene algun bishita pa cera conoci cu empleadonan di e diferente departamentonan cu ta resorta bou di e Ministerio di Infrastructura. Desde siman pasa a reuni cu e Director di Kadaster despues di cu recientemente a tuma over e cartera di infrastructura. Diahuebs 3 di december 2020, a bishita Kadaster / DLV pa saluda e empleadonan.
E departamento aki tin un rol hopi importante pero e no a haya suficiente atencion den e ultimo temponan aki. Pues, e reunion cu empleadonan tabata necesario y a bay den bon ambiente, unda cu a haya e oportunidad pa scucha di nan mes kico ta nan opinion tocante e departamento y tambe con por hiba e departamento dilanti.
“Aruba ta atravesando tempo dificil cu Covid y e unico forma pa bay padilanti ta desaroyando nos economia. Den esaki Kadaster ta hunga un rol hopi importante. Pa motibo cu tur desaroyo di economia ta bay hunto cu desaroyo di comerciantenan cu tin necesidad pa tereno. Consecuentemente tereno mester wordo midi pa despues e tereno por wordo otorga y den esaki Kadaster ta hunga un rol hopi importante. E ompromiso cu e departamento ta pa traha riba e fundeshi pa hiba e departamento na e siguiente nivel pa yuda nos desaroya nos Pais. E tabata un bon reunion y mi ta aprecia e frankesa y tur informacion cu a haya di tur esnan concerni”, Prome Minister a duna di conoce.


text:
Pèrmit di establesimentu
Un pèrmit di establesimentu ta un eksigensia pa tur hende ku ke kuminsá un negoshi na Boneiru, ke ekspandé un negoshi òf ke trese kambio na un negoshi eksistente konforme e Lei Establesimentu di Empresa BES (Wet Vestiging Bedrijven BES) ku for di 10 di òktober 2010 ta na vigor na Boneiru (i tambe na Sint Eustatius i Saba). Pa hasi petishon pa un pèrmit di establesimentu por akudí na Direktorado di Planifikashon i Desaroyo, departamentu di Realisashon, unidat pèrmitnan ekonómiko. Por hasi petishon pa un pèrmit di establesimentu pa medio di e formulario di petishon pa pèrmit di establesimentu, ku e dokumentonan korespondiente nesesario.
E formulario di petishon mester ta kompletamente yená i firmá, i mester pone tur dokumentu aserka. No ta tuma petishonnan ku no ta kompletamente yená den tratamentu.
Establesimentu di un negoshi na Boneiru
Ku eksepshon di un Fundashon, mester hasi petishon pa pèrmit pa tur forma di empresariado na Boneiru. E formanan di empresariado ku mas tantu ta keda lantá ta negoshi propio (eenmanszaak), Sosiedat Anónimo (NV) i Sosiedat di Responsabilidat Limitá (BV).
E diferensia entre un negoshi propio i e sosiedatnan:
- Negoshi propio: den kaso di un negoshi propio no tin diferensia entre e propiedatnan empresarial i e propiedatnan personal. Komo doño di un negoshi propio un persona ta personalmente responsabel pa tur obligashon di e negoshi. Pa lanta un negoshi propio e persona mester ta establesé permanentemente na Boneiru i inskribí den registro sivil komo tal.
- Un sosiedat (anónimo òf di responsabilidat limitá) ta un órgano di sosiedat ku akshonista, manehá pa derecho di sosiedat i e statutonan ku ta optené na momentu di su lantamentu na notario.
!Anunsio importante!
Entrante 1 di yüli 2021 NO mester bai Registro Sivil mas pa e prueba di residensia.
E pago di $8.38 mester wordu hasi online i e resibu di pago mester wordu agrega huntu ku e aplikashon.
Registro Sivil ta agrega e prueba di residensia na bo aplikashon.
Prosedura pa hasi petishon
Despues di inskripshon na Kámara di Komèrsio por hasi petishon pa un pèrmit di establesimentu pa medio di yena e formulario di petishon kompletamente i entregá esaki huntu ku e dokumentunan nesesario na departamentu di Realisashon di Direktorado di Planifikashon i Desaroyo. Despues di a entregá e petishon e persona ku a hasi petishon ta risibí un konfirmashon ku e petishon a drenta na e departamentu. Dentro di 8 siman despues di a risibí e petishon lo trata e pèrmit i entregá esaki. Si dentro di 8 siman e pèrmit di establesimentu no a keda tratá, por asumí ku a otorgá esaki outomátikamente konforme lei.
Otro pèrmit
Aparte di e pèrmit di establesimentu eventualmente otro pèrmit por ta nesesario pa eksplotashon di un empresa. Por ehèmpel pa eksplotashon di un empresa di Hóreka, banda di e pèrmit di establesimentu un pèrmit di bibida i hóreka tambe ta nesesario. Por hasi petishon pa esaki tambe na Direktorado di Planifikashon i Desaroyo, departamentu di Realisashon, despues ku a optené e pèrmit di establesimentu.
Pa pregunta i mas informashon por tuma kontakto ku:
Direktorado di Planifikashon i Desaroyo, departamentu di Realisashon
Adrès: Kaya Amsterdam 23
Telefòn: +599 715 8130
I-meil: Solanshe.soliano@bonairegov.com


text:
Mas i mas ta hunga ku e idea pa yama un referèndem pa independensia òf kanta independensia den Staten. Lo bo kere ku e grupo aki ta planeando un independensia responsabel manera traha riba mehorashon di kapasidat institushonal, fortifikashon di demokrasia i un enseñansa ku ta kuadra ku e retonan di mayan. No. Mas bien ke independensia pa nan hasi lokual nan ke. Ke bergonsá Hulanda internashonalmente i ta keda insistí ku ta dor di engaño nos no ta riba e Lista di Non-Self-Governing Territories. Nan ta sapatiá di tur manera pa pone nos ariba. E grupo ta sea bobo òf ignorante pasombra bo no mester ta riba e lista pa bira independiente. Puntra South Sudan òf Slovakia.
Ta hunga ku kandela. Apesar di atvertensianan1, no tin lei di referèndem ankrá den Konstitushon ku ta pone kondishon pa un referèndem pa kambia nos status, esta e persentahe mínimo di hende ku mester vota i ki ora un opshon ta sali ganadó. Sin un lei, si 30% di pueblo vota di kua 51% ta skohe pa independensia, independensia ta gana.
Sin un lei, Staten por kanta independensia si 2/3 parti disidí. Téknikamente -apesar di nos derechi di outodeterminashon- independensia mester pasa Staten-Generaal Hulandes ku posiblemente lo kuestioná pakiko no a konsultá pueblo. I, pueblo aki lo keda ketu, òf lo protestá i akshoná kontra e desishon di Staten?
Mester realisá ku e opshon pa provinsia ta kresiendo2. Sin un lei di referèndem tambe ta konta ku si 30% di pueblo vota di kua 51% ta skohe pa munisipio, e eskoho ganadó ta munisipio. Ademas, un otro konstalashon den Staten por kanta integrashon den Hulanda.
Un lei di referèndem ta imperativo. Sin esaki, nos pais ku ya ta sufri di inflashon, debe, forsa di kompra redusí, alimentá pa Covid i un guera na Oropa, por kai den un abismo i divishon nunka bisto.
Willemstad, Kòrsou
1
2


text:
ORANJESTAD,Aruba
Diadomingo atatardi gobierno di Aruba a yama un conferencia di prensa encuanto un update y proceduranan encuanto medidanan di precaushon pa cu esnan cu a bay celebra aña di chines y ta regresando Aruba. Na promer lugar gobierno ta enfatisa cu no tin niun caso di coronavirus aki na Aruba. Desde awe un procedura extra cu Aruba riba conseho di DVG y expertonan riba tereno di rampen a dicidi di hasi un control preventivo promer cu de-boarding tuma lugar. Den caso cu pasahero(nan) mustra sintoma hospital tin cambernan di isolacion disponibel y tin lugarnan di quarantain asigna pa esnan cu mester bay den quarantain pa evita contagio. Esnan yegando Aruba no ta bini di lugarnan na China cu ta conoci cu casonan di contagio. Tambe ta importante pa informa pueblo cu e crusero cu ta yegando Aruba no tin coronavirus pero H1N1 conoci como influenza. Gobierno ta tumando tur paso conhuntamente cu profesionalnan y expertonan y ta actua riba consehonan di INternational Health Regulations pa asina mitiga y preveni casonan cu lo por drenta Aruba. Algo importante pa remarka ta cu Aruba no tin vuelo directo di China. Esaki kiermen cu promer un pasahero enbarca na Aruba e pasahero lo tin cu pasa diferente gateway na cual controlnan lo tuma lugar. Tin control na China y na hulanda y merca pa esnan cu ta bini di mainland China. Como extra precaushon Aruba lo eherce controlnan preventivo na momento cu tin conoci cu tin pasaheronan cu ta bini di mainland China. Gobierno ta reevaluando pasonan di control pa preveni y mitiga risiconan pa cu coronavirus. Tur medidanan ta na nan lugar den caso cu un caso lo presenta.


text:
Latest News
"Plan di Impuesto 2023" ta un Fundraiser di Gobierno
Aruba Hotel & Tourism Association a revisa gobierno di Aruba su plan di impuesto 2023 y ta sumamente preocupa pa e efectonan negativo cu esaki por trece pa pais Aruba. Segun Presidente y CEO di AHATA, Sra. Tisa LaSorte, e plan ta un “fundraiser mandatorio” cu ta recauda mas fondo di tur esnan cu ya ta cumpli cu impuesto. Aunke cu e anuncio di gobierno falta hopi detaye y no ta duna bista completo riba su efecto, AHATA ta desea di splica e preocupacionnan di mas grandi relaciona cu e informacion disponibel:
- E enfasis di gobierno ta robes: ta hisa entrada di gobierno pa sostene un instituto ineficiente door di di cobra mas y pone mas peso financiero riba nos comunidad, en bes di baha gasto gubernamental structuralmente, crea mihor eficiencia, y implementa un plan agresivo pa hisa cumplimento di impuesto den e grupo grandi cu no ta paga y cumpli cu nan deber.
- E plan di impuesto ta hisa gasto di compania cual lo resulta den prijs mas halto y costo di bida mas halto pa comunidad.
- E elementonan di compensacion (por ehempel: baha loonbelasting) ta masha tiki compara cu e cantidad adicional di impuesto tur hende lo paga.
- Prijs mas halto por resulta den menos consumo di residente y di turista. E ora e fondonan extra cu gobierno a calcula cu nan lo ricibi, no lo resulta.
- Un di e elementonan di mas dañino pa compania den e pakete di impuesto nobo ta e limite riba devaluacion di propedad inmobil. Esaki ta afecta e entrada di un compania drasticamente. Un decision asina ta core cu inversionista en bes di atrae inversionista.
- E prijsnan mas halto hunto cu e problema existente den distribucion global lo keda causa mas inflacion.
Ta di lamenta cu sector priva, incluyendo AHATA, consistentemente a ofrece pa participa den e proceso di crea un reforma fiscal efectivo pa Aruba, pero cu gobierno ta nenga di acepta e expertisio y ayudo. E falta di transparencia y inclusion ta trece su consecuencianan negativo pa henter comunidad.
Posted on Oct 13, 2022


text:
Diasabra atardi na Cheung Gong Minimarket na Dakota un homber a drenta e luga y tabata arma cu un cuchiu, y aki a menasa esnan den e minimarket pidiendo pa placa y a pasa man bay cu tur e placa den e caha.
Breaking News: Atraco Arma y kier a secuestra un persona.
Posted by MasNoticia.com on Saturday, 14 March 2020
E homber a intenta di bay cu e yiu di e doño como un secuestro pero no a logra debi cu e tata a bringa cu e homber y aki a kita e cuchiu. E sospechoso a bandona e sitio den un pickup. Polis a yega di biaha pa busca informacion y notifica atraco team di e caso.


text:
KRALENDIJK – Entidat Públiko Boneiru komo kontinuashon riba e ordenansa di impuesto nobo di turista, e asina yamá ‘Visitor Entry Tax’, a entregá un proposishon di kambio na Konseho Insular. Ku entrega di e proposishon akí Entidat Públiko Boneiru ta duna oido na e promesa pa dentro di 6 luna evaluá e Visitor Entry Tax ku a drenta na vigor dia 1 di yüli 2022. E Visitor Entry Tax a remplasá e impuestonan ku anteriormente tabata konosí komo ... Lesa mas
Turismo
Kòrsou ta na kaminda pa un kantidat rèkòrt di turista na 2022
WILLEMSTAD – Na òktober Kòrsou a pasa e límite di 400.000 ku e kantidat di turista ku a bini e isla. Ku dos luna ainda pa bai den 2022, Curaçao Tourist Board, CTB, ta pensa ku nan ta yega un kantidat rèkòrt di yegada di turistanan ku ta pasa anochi. Luna di ... Lesa mas
Disney Magic pa promé biaha na Boneiru
KRALENDIJK – Riba djasabra 12 di novèmber e barku krusero Disney Magic a bishitá nos isla pa promé biaha. Kapitan Zvonimir Vidak i su tripulashon a risibí un kordial bon biní di parti di un delegashon di Entidat Públiko Boneiru i TCB. Durante e seremonia ... Lesa mas
Direktor di TCB, señor Miles Mercera, ta papia di turismo duradero na konferensia riba aviashon
ORANJESTAD- Durante di e konferensia riba aviashon ‘Flight to the Future’ ku ta tumando lugá e siman aki na Aruba, direktor di Tourism Corporation Bonaire (TCB), Miles Mercera, a papia riba e importansia di turismo duradero. Mercera a kuminsá ku un ... Lesa mas
17% di oumento den turista en luna di òktober
KRALENDIJK- Tourism Corporation Bonaire (TCB) ta mèldu en total 14303 turista ‘stay over’ pa luna di òktober, loke ta enserá un oumento di mas òf ménos 17% di e yegadanan di promé ku e pandemia ku 12200 turista ‘stay over’ den luna di òktober 2019, segun ... Lesa mas
Boneiru na di 18 lugá den Condé Nast Traveler’s 2022 Readers’ Choice Awards
Kralendijk (26 di òktober 2022) – Condé Nast Traveler's 2022 Readers' Choice Awards a klasifiká Boneiru komo number 18 den e Islanan Tòp di Karibe i Atlántiko. Miéntras ku ántes nan tabata agrupá e islanan ABC huntu, e aña akí nan a separá nan for di otro. ... Lesa mas
Turismo krusero na Aruba ta rekuperando, pero no ta na e nivel di antes ainda
ORANJESTAD – Turismo krusero na Aruba ta rekuperando bon, pero ta pará ainda binti porshento bou di e nivel di promé ku corona, Aruba Ports Authoritu, APA, ta informá. A base di e reservashonnan di e próksimo lunanan i e komienso di 2023 sinembargo e ... Lesa mas
Kòrsou ta partisipá na Festuris 2022 na Brasil
WILLEMSTAD – Kòrsou ta presente na e di 34 Gramado International Tourism festival, Festuris. Esei ta tuma lugá di 3 te 6 di novèmber na Brasil. Esei Ofisina Di Turismo, CTB, ta informá. “E merkado di Brasil ta habrí pa Kòrsou i pa e motibu ei CTB ta bai e ... Lesa mas
Turismo di estadia na Kòrsou a rekuperá kompletamente
WILLEMSTAD – Ku mas ku 355.000 turista den e promé nuebe lunanan di e aña aki, Kòrsou ta bèk riba e nivel di promé ku e pandemia di Corona. Asina Ofisina di Turismo di Kòsou, CTB, ta informá. Na 2019 a bini den e mésun periodo 346.000 turista ku a keda ... Lesa mas
Ocean Oasis Boneiru ta pasa den man di doño nobo
KRALENDIJK- E restorant Ocean Oasis, situá na Punt Vierkant a haña doño nobo den persona di Pascal Beeren i David Landman. Segun e doño nobonan e área rondó di Ocean Oasis ta kresiendo rápidamente i tin hopi espasio ainda pa sigui krese. “E lokalidat aki ... Lesa mas
Kantidat di stulnan di KLM pa islanan den Karibe a subi konsiderabelmente
AMSTERDAM – KLM ta bai bula ku mas hende pa e área di Karibe i visevèrsa. Ta amplia e stulnan ku mas ku binti porshento. KLM ta ofresé buelonan pa Kòrsou por lo ménos dies biaha pa siman, ku dos buelo pa dia durante periodo di Pasku. Esei luchtvaartnieuws.nl ... Lesa mas
Boneiru ta lansa wèpsait nobo: BonaireIsland.com
KRALENDIJK- Boneiru, pa medio di TCB a lansa un wèpsait nobo pa mustra su ‘rebranding’ resien. Riba e wèpsait den un forma hopi bunita biaheronan por haña tur informashon ku nan tin mester pa plania nan próksimo bishita, for di eksperensianan gastronómiko te ... Lesa mas
TCB ta wak bèk riba un eksitoso Bonaire Tourism Summit
KRALENDIJK- Riba djaluna 26 di sèptèmber 2022 Tourism Corporation Bonaire (TCB) a organisá su di dos Bonaire Tourism Summit anual na Courtyard by Marriott. Durante e kumbre TCB a konta tokante su vishon, su akshonnan i su strategia pa desaroyo turístiko ku ... Lesa mas
A promové Kòrsou komo destinashon pa hunga gòlf na Alemania
HAMBURG – Mas ku 140 profeshonal di gòlf i hungadónan amatùr a partisipá na dos evento na Alemania kaminda a presentá Kòrsou komo destinashon pa hunga gòlf. Curaçao Tourist Board CTB ta spònser di dos torneo di gòlf prestigioso na Alemania. E aña aki Kòrsou ... Lesa mas
Shete di djes kamber di hotèl tabata okupá na ougùstùs, igual ku aña pasá
WILLEMSTAD – E hotèlnan mas grandi na Kòrsou tabatin na ougùstùs un okupashon averahe di mas ku 71 porshento. Esaki CHATA, e asosashon di e sektor hotelero ta informá. E ta bisa ku e rekuperashon di e sektor turístiko ta sigui i ku mas turista ta ... Lesa mas


text:
Kralendijk- Dia 18 di mei Rei Willem Alexander lo habri e eksposishon tokante sklabitut ku ta bai tin na Rijksmuseum na Hulanda.
Pa motibu di medidanan preventivo kontra di Covid-19, den promé instante e eksposishon lo ta solamente habrí pa muchanan di skol. Despues, sinembargo, e eksposishon lo habri pa públiko general tambe. E eksposishon por wòrdu bishitá den forma virtual tambe.
E eksposishon lo duna un bista di e periodo di sklabitut, a base di 10 historia personal. Ta trata aki di historianan for di diferente punto di bista: esanan oprimí i abusá, esnan ku a probechá di sklabitut, pero tambe esnan ku a rekobra nan libertat.
Rei Willem Alexander lo haña un presentashon dor di e direktor di Rijksmuseum, Taco Dibbits, hefe di e departamentu di Historia, i e mucha muhé di 14 aña di edat Yosina Roemajauw.
For di dia 18 di mei por bishitá e eksposishon virtualmente via di e lenk: www.rijksmuseum.nl/nl/stories/slavernij


text:
KRALENDIJK–Djabièrnè 22 di yüli, a tuma lugá un operashon importante na Flamingo Island Veterinary Center.
Ta trata di e dòkter di bestia situá na Tera Kòrá, Jochem lastdrager, e dòkter ku ta na kabes di e klínika, tambe dòkter Mirte Kruijt i e asistentenan. Nan mester a pone un flamingu drumi i hinka su kabes den un bòter di plèstik, pa dun’e oksígeno.
Su kurpa tabata tapa ku aluminium foil, pa mantené temperatura di e flamingu, na esun korekto. Un proseso ku ta parse kompliká, pero pa e dòkternan na e klínika, ta algu ku nan a kustumbrá kuné. E flamingu tabatin un pia kibrá i nan a operá pone na lugá pa e kura i e flamingu por kana normal, momentu ku e wesunan pega atrobe.
Operashon di un flamingu no ta algu ku ta sosodé tur dia na e klínika. Ku regularidat nan ta atendé ku kachó i pushi, pero tin diferente otro bestia ku ta rekerí ayudo di dòkter pa nan kontinuá ku bida i e dòkternan ariba menshoná, na Flamingo Island Veterinary Center, tei pa nan.